url: =Democracy leh tanh kikimna (Democracy and Equality) ~ Tual Khan Suan :: ZOMI DAILY\nposted on 22 August 2007 at 7:13 am Lomkholna: Article, Politics, Tualkhansuan\nMi pawlkhat genna ah i kawlgam in Democracy ngah leh zong ei Zomi te a dingin bang phattuam pih tuan kei ni ci uh hi. Pawlkhat leuleu in lah ei Zomi te’n phattuamna i ngah theihna dingin kawlgam ah Democracy om kei leh lampi dang om tuanlo hi, ci’n nuntakna phal liangin na sem uhhi. Hih thu nihte en leng, koi man zaw a, koi khial zaw hiam cih ding om tuan lo hi. Kawlgam sungah Democracy vaihawmna bek tawh i ki-uk zongin ei Zomi te a dingin tampi tak i phattuam pihna om lo khin sa hi a, Democracy omlo in lah ei Zomi te phattuamna ding lampi dang omlo bek hilo in, tulai tak i thuakna te’n thu hong gen khin zo zel hi.\nMi pawlkhat te in Democracy pen mipi vaihawmna leh suahtakna gam a hih teh Democracy ngah leng i gam leh minam pen “ Lui ta khan” bangin khang hanhan ding ci’n ngaihsun uh hi. Mipi deih palai te vaihawmna hi mah hi. A hizongin mi a tamzaw deihna kizui a hi zah khat in, a tawm zaw ( vai khat peuh a thu kimlo mite) thu leh la zong zahtak sak in sim mawh sakloh ding a hihi. Upmawh thu bek tawh kimat theihna mun hilo mah hi. A hizongin ei mimal suahtakna i zatna ah midang te suahtakna siatsak loh ding ahihi. Mi khempeuh i suahtakna vengbitna mun a hihi.Democracy in i zawn i ngauna teng, i gen theih haksakna teng hong puak mang sak ding hi lo hi. Tua bang a i thuak haksatna te pan i suahtak theihna dingin lampi hong honsak ki-ukna zia ( system) khat a hihi.\nI thupatna ah lut kik leng, Kawlgam in Democracy ngah leh Zomi te a dingin phattuamna om tuan ken teh ci’n a gente zong a manna om hi. Tulai tak i gamsung buaina pen Democracy ngahna hang bek tawh veng zolo mah ding hi. Tulai tak i thuak haksatna te bang hang hiam? Galkap kumpi khut nuai a sila bang a om na maw? An nek tui dawn ding haksatna hang maw? AIDS hang maw? Refugees hang maw? Forced labor hang maw? A hih kei leh galkap te lauhna hang tawh Internally Displaced Person (IDP) te hang maw? Tua te khempeuh buaina kipatna thu bulpi hi lo a, buaina hang a piang thute hi zaw hi. Democracy ngah leng tua bang buaina te a mang pah siau ding hi sam lo a, tua bang buaina te a vengsakna leh a pian lohna ding lampi kong kihonna ding hi zaw hi.\nA hi leh tu lai tak ah i thuak haksakna leh i kawlgam buaina a hang bang hi ding hiam? Buaina a pian ciangin buaina hang a piang thute bek enlo in, a pianna hang zong i et ding kisam hi. A pianna hang ( a zungpi) venglo in a piang thute i vensak hangin sawt daihlo hi. Tua hi a, Kawlgam buaina zong a piang thute bek en in, thu hoih i gen sawm den hangin buaina bulpi vengtuan lo ding hi. Tulai tak kawlgam buaina in minam khempeuh thuman thutanna om lohna, tanh kikim lohna leh democracy omlohna hang a piang thute vive a hihi. ( The root of the current problems in Burma is the lack of Democracy and the lack of justice and equality).\nDemocracy om lohna: : Kawlgam in suahtakna a ngah 1948 kum a kipan 1962 kum dong pen i gam ah Democracy tawh vai kihawm sam hi. Gam vaihawm ding leh thu leh la gen ding mipi deih palai pen democracy paizia zui in kitelna kinei hi. Tua hun sungin i gam sung ah suahtakna om a, mite nuntak nuam hi. Minam neute rights ( hamphatna) zong kizah tak sak hi. Kumpi pen mi khempeuh tawh kisai hi. A hi zongin 1962 kum March 2 ni in galkap mangpi Ne Win in thu neihna a lak tak teh kawlgam sung thu khunpi zang nawnlo a, a ma thuneihna ding bek tha a pia thu khunpi hong gelh tak teh i gam ah democracy om nawn lo hi. Minam neuter kisim mawh in kinawl khin hi. Mipi deihna tawh vai kihawm thei nawnlo in, gam leh minam hoihna ding na kisem thei nawn lo hi. Tua hangin tu hun a buaina leh haksatna i thuak te khempeuh tua pan hong kipan zong a hihi.\nThu man thutanna leh tanh kikimna om lohna: : 1947 kum Pinlong khua thukimna sungah minam khempeuh tann kikim ding cih a hih hangin kawlgam in suahtakna a hong ngah taktak ciangin thu kawng hong kihei a, thu leh la khempeuh hong kileh bulh vek hi. Minam khempeuh i sa tanh hong kikim nawnlo hi. Kawlmi a tam pen a hih bangin kawl mi te ngah bang minam neu te’n ngah zo nawnlo hi. “ A tha hat hat in tam ngah” cih bang deuh khat in gam sung ah hamphatna khempeuh i ngah zah hong kibang nawn lo hi. Tua a hih manin minam khempeuh tan kikim na ding deih na tawh mualtung mi ( kawl te a hi lo) teng in 1961 kum un Shan gam Taunggyi khua ah thu kikupna hong nei uh a, kawl gam bup thu khunpi ( constitution) puah ding hong gel uh hi. Tua thu khunpi puah loh in gam sungah minam tanh kikimna om lo ding a hih man zong hi a, tua pen tua hun lai tak a PM a sem U Nu in zong phalna a piak a hihi. Mualtung mite thu kikupna pen gam sung pan tai khiat ding cih peuhmah a kihel loh hangin thu neihna a deih mahmah galkap mang Ne Win in “ gam kitam zan ding” cih pau lap in gambup thu neihna hong sut khia hi. Tua hun pan in minam khempeuh tanh kikimna ding hanciamna zong om thei nawnlo a, tua hang teng tawh tu hun a eite thuak haksatna kipatna khat hong hi hi.\nA tawpna ah Zomi leh Zogam khantohna dingin democracy bek kicing lo hi. Tanh kikimna om lo in Zomi te a dingin hamsa veve ding hi. A hizong in tanh kikimna ( equality) ngahna dingin Democracy omlo in na kisem theilo zel hi. Democracy leh tanh kikimna ( equality) pen a kikhen khia theilo hi a, khat bek kicing tuan lo hi. A nih a, a pai khawm ding a hihi.\nPrevious: Zomi Innkuan USA thu (ZIUSA)\nNext: Zomi Namni A Phawkhuai ~ Prof. Dr. Thang Za Tuan


timestamp: atn

url: =English ~ Dr. Hau Za Cin :: ZOMI DAILY\nposted on 16 August 2015 at 2:46 pm Lomkholna: Article, Hauzacin\nTan 10 ka zawh ciang DM College, Imphal zom dingin ka u Lian (Dr. S. Neng Ngaih Lian) in Lamka ah hong sam phei a, sang lut kik mateng Lamka ah ka tualbual hi. World Environment Day zatna ah sangnaupang Quiz kidemna om a, sanginn tuamtuam pan mi thum kitel in Synod Hall ah kidem uh hi. U Lian sepna Bethany Christian College pan hong pai sangnaupangte tawh ka tonkhawm uh a, Quiz kidemna a siim, a en, a uap ka hi uh hi. English vive tawh kidong ahih manin ka cimul hong tho pian zangzang hi. Kei sangkahna Mizogam ah English subject simloh a vekpi in lusei pau vive in hong kihilh a, English subject nangawn a khiatna i theihnopte lusei pau tawh kidong tawm ciauciau hi! Laibu a tamzaw English a kigelh ahih hang siate in lusei pau mah toh hong sinsak, hong hilh uh ahih manin a khiatna i theih hang English kipau siam vetlo hi. Tua pen Lamka ka tun ciang ka cimul thosak liang dingin hong nopmawh phial hi.\nSanglut ngaka om ka hih manin ka hun awng a manpha thei pen a ka zat a thupi mahmah hi. Tua ahih manin meltheihte huan ah Hai gah lo, Kawltu teep cih khawnga hunzat a nuam mahmah kimlai Lamka khuasung pawlpi kim pan Environment Week zatna ah Bangci Gamsung Kembit Ding cih thusinna om a, tua ah kihel dingin Chin Baptist Association pawlpi pan kei zong hong teel uh hi. A zingciang kuanpah in India gama Forest lama laisiamna thuk neite leh kumpi uliante kiang pan thusinna nei in ka tu dimdiam uh hi. Tua ah zong a tamzaw English vive hikik ahih manin Lamka khua pen hong International vial mahmah hi.\nTua hun sung teng mahin USA in Iraq a do na uh English newspaper te ah a maan (war photo) tampi tuang den ahih manin tuate lei ding leh extra photo clips te en dingin ka u Neng Khan Mang tawh New Bazar ah ka hawh zel uh hi. Ka pa Khup Za Go (Rev.) in zong Calcutta pan kihawm The Telegraph pen vaikhak den ahih manin English news sim ding a inn vuah om den a, bawhlung thu leh a milim khawng peuh en in Editorial column bang ka sim ngei vet kei zaw hi. A thupina kitheilo hiam, a thupiangte kilunglutzaw mawk hi. Thu thei nuam, mipil leh laisiamte in newspaper a sim uh ciang Editorial simlo in nusialo uh hi cih pen ka nung theih hizaw hi.\nImphal ah college kah dinga Sakuh in Sekpi gah kia ding a ngak banga ka ngak khikhe laitakin Shillong pan Students Chaplain a sem Siapa Rev. J.M. Ngul Khan Pau “Missionary Khoppi” ah thugen dingin hong zin phophot a, ka pano Siapi Khai Za Dal tawh sangkah khawm ngei ahih manin Lamka ah ka omna thu a kihona uh pan Imphal sangin Shillong ah kahzaw leng a hoihzawk ding thu a kikumkha uh hi. Tua zawh a sawtlo in Shillong tungsuk in St. Anthony’s College ah Science sim dingin admission ka bawl hi.\nLamka pan Shillong zin suk ciangin zong lampi ah English vive kizangzaw, ahih kei leh Hindi kizang ahih manin lungsim khat ah sangkahna ‘enga’ pau pen a zatna na zai kei si e cih lungsim ah hong lian mahmah hi. Mizogam ah kihaksuak hileh leh bel leitunga khuapi gol pen bang hong kici leh zong ‘Aizawl’ kici mai ding hi! Kei adingin Babel inn kicim bangin Lamka leh Shillong kikal bekbek ah zong pau nam tampi a om lam ka tel hi. Tua ahih manin English siamna ding ka hanciam a, word meaning theih bek tawh pianglo ding ahih ciang ciin a zat siam mahmah ding ka hanciam sawmta hi.\nSanginn ah English tawh kihopih theih ding lawm ka zong a, ka siam mahmahsa pau pawlkhat gamgi kheng leng a kizang thei nawnlote damdam in ka tawmzat sawm hi. Lamdang takin Pasian in hong makaih a, English bekbek tawh kihona Hostel ah om theihna ding deihsakna ka ngah hi. Tua hangin ‘by heart’ bekbek tawh lai kisim pen themkhat hong tawldam zaw deuh a, ahih hangin lawmte sangin hahkat zawk kul den veve hi. Gual kiphalah hilo napi lawmte sangin hahkat zawk kisam se hi. Cidamna hong pia Pasian hoih ahih manin a tawptan a tung tawmcikte lak ah Pasian in hong koih veve a, a bul lam a gimhuai hang a tawp lam lungdamna tawh kidim hi.\nTua ahih manin, English ka siam nop manin college ka kah sung khempeuh English tawh kihopih theih ding mite tawh ka kitamkholh sawm hamtang hi.\nKum 20 sunga ‘from Third World to First World’ ci-a ki-angtang sak mahmah Singapore gam khantohna a ki et ciangin a dang tampi lak ah gambup pautaang (common langguage) dingin English a teelna uh na hi gige hi. English pen leitung khempeuh tawh kizopna kampau hong suak ahih manin gam khantohna ding, pilna sinna ding, sumbawlna ding, laibu simna dingin a tangzang pen, a ol pen, a manlang pen ahi hi. Tua manin Singapore gam in kum 20 sung in leitungbup tawh kizopna bawl man a, sumbawlna ah pau leh ham kitello cih bang hi nemnumlo in suakta takin kiho thei, kikhawl thei uh a, sangkahna khempeuh ah English thei peuh leh leitung sanginn hoihte ah kampau haksa hetlo in lut thei den uh hi. Tua manin kizopna, kikholhna, kihona manlang mahmah a, vai khatzong pelem vetlo in pai ziahziah thei ahih manin khangto uh hi.\nTu in zong gamsung khanna a manlang zawk semna dingin ‘Raise English Standard’ cih vaithak khat nei uh a, tua in English pen a siam bek hilo dingin a siam mahmah hi ding cih deihna hi. Thugil pen zong sut thei ding, scientific journals ah, literature ah, banking language, bussiness language, legal terms, etc cihte mikim in a tam theithei a theih ding lunggulhna tawh ‘A sangzaw sem ah English siamna khangsak tek ding’ cih vaipi khat nei mawk uh hi. British English sangin American English in damdam in leitung zel deuhdeuh ahih manin tu laitak a zat uh British English bek hilo in mailam ah American English zong lim siam mahmah dingin kihanthawn keei uh hi.\nEnglish pen leitung pumpi ah suakta taka i gamtat theih nang kampau ahih hang i hihna i mangngilhloh na dingin i pianpih pau, i nu hong hopihna kam, mother tongue, pen second language hi a, sin tek ding, siam tek ding cih hanciam khawm uh hi. Eima innkuan pau, innsung pau mangngilhlo ding, ahih hang English pen i nuntakna ding, i khantohna ding, mi i phakna ding ahih manin i siam mahmah ding hi, aci uh ahi hi. China in English na thupi bawl kha hileh Super Power a hihna sawt khin zo ding hi ci uh hi.\nZomi te zong i innsung, innkuan pau Zokam mangngilhlo in English siam mahmah leng i khantohna hong manlang tuam mahmah ding hi cih ka um hi.\nPrevious: Zomite’ tuipigal kankhiat leh khuamuh kipatna – Kum 100 cin Pawipi\nNext: Indonesia vanleng mi 54 apua khat mangcip\nNang koi pen hoih na sa a ~ Lian Tuang


url: =Hallo Zogam – 2 ~ T. Sawm Lian :: ZOMI DAILY\nHallo Zogam – 2 ~ T. Sawm Lian\nposted on 13 December 2016 at 3:00 am Lomkholna: Article, Sawmlian\n“Zogam sung pha lo mai-in, hih ka kianga liapal tawh Len Nupa khawngah vak hialhial leng nuam mah ding hi ven” cih ngaihsutna ka lungsimah hong lut vat a, tangval lai peuh ka kisa mawk hi! Tua bang ngaihsutna bel kua peuhin nei mai-in zong um ing, ngaihsut pak bel ngaihsut theih hi a, ahi zongin picingsak kei peuh leng bang phamawh, ci-in kuama theilohin siam ka kitangsak tawm hi. Ka kianga lianu in ka ngaihsutna thei zen leh, mawtaw dang sap ut phial in heh ding maw, a melhoihna ka pahtakna hangin Laitui ah niangtui hong taih (treat) ding? Zomi nungakte zong hai het lo uh ahih manin a nunungzaw a pen bang ka lametna lianzaw mawk hi!\nTua banga ka ngaihsutna a vak kawikawi lai, a kikhami sak lua pawlkhat adinga pawlpi pan khal taak phial a ngaihsut theih ding ka hih laitakin, mawtaw hong ding vat a, ‘bang thu om hi ding hiam’ ci-in ka ngaihsut laitak, “Thungetna tawh i pai nading leh i hun leh vaite Topa tungah a ap thei i om hiam?” ci-in mawtaw hekpa in hong pulak a, ‘hi mah hi, hoih leh hoihloh lam hi loin, Pasian tungah vai khat peuhpeuh pen ap ding mah hi,’ ciin ka ngaihsun a, ka tutna mai liana samkang papi khatin, “Keiman hong nei ning ei” ci-in thungetna tawh hong zom suak ziau hi.\nThungetna a zawh ciangin zun suak pawlkhatte in zun tha in, Ke’n bel Thuamvum Industrial Estate, Zogam pana kibawl moh nei-in, Zo Damtui Company pana kibawl tui siangtho ka dawn khit ciang, Tedim lam zuanin ka paikhia pah uh hi. Pasian tungah hun leh vai teng a ki-apkhitna mawtaw tungah kituang ahih manin, Pasian deihloh leh a bawlsa mite adinga nawngkai-in zu kham kuamah om lo a, za tep vuauvuau om lo ahih manin tawldam mahmah hi.\nSawt loin Haimual khuathak tungto pahin, a innte zong na hoih thei mahmah ta a, lampi zong a to lua om nawn loin, a sau zawk hangin phei ahih manin kitungbaih hi. Mualdungah lampi kibawl tunga mawtaw tuan bel nuam ka sak hetloh khatte lakah kihel ahih manin mawtaw tuan zong nuam ta hi. Haimual khuathak a palik omte zong kizen mahmah ta uh a, kum 2013 June kha-a ‘Zosuan Tuailai Khawmpi’ sima ka pai lai uh a naikal 3 bang receipt hong ngaksak uh bang nawn het lo hi. Tua ciang tua muna semte zong Zomite mah hi a, Zopau tawh pau setsetin, nuam mahmah ta hi. A lamdang khatah, kumpi zumte ah zong Zolai leh Mikang lai tawh kigelh khin a, mun tuamtuam pana khualzinte adingin nuam mahmah pah a, khangtohna lianpi in ka tuat hi. Kumpi zum leh mun khatpeuhah Zolai, Zopau a kizang thei lo banga ngaihsutna, sila lungsim panin kisuakta ta hi, ciin ka ngaihsun hi.\nKa tutpihnu Zomi ding maha kilawm Zo liapal zong hopih man nai loin, keima bauibuai-in buai ka hih manin kilawm ka kisa kei a, Haimual khuathak panin ka paikhiat uh ciangin a min, a khua, a sep leh a zinna hang ka dong hi. ‘Tedim Sakollam a om, Yangon ah siamah sin, sang khawl sung Ciau a zinpak’ ahihna thu leh, ‘Ciin Sian Hoih ahihna thu’ hong genkhit ciang, nui hiuhiau kawmin kua hiam cih hong theihnopna thu hong gen a, papi ka hihna hoh gen lo mai ding ka hiam aw, ciin ka ngaihsut laitak, Ciau khua kianga ka thungetna uh phawkkik vat ka hih manin ama theih dinga kilawm ciang ka hilh a, Zogam khantohna hong hilh thei ding misiam khat tawh ka tutkhop hampha ka kisakna tawh ka zomsuak hi. “Sian Hoih ding mahin kilawm ciai” ci-in a min leh a pumpi kituak ka sakna thu ama theihloh khomin ka gen hi.\nZogam mual le guam leh a nim dildial singteh lopate in mit cimsak vet lo a, Zogam khantohna tawh kizuiin lampite zong hoih lua mahmah ta ahih manin khua khat le khat kikal pai nadingin hun sauvei kizang het lo hi. Lampi in a nawkkhak khuateah inn hoih nono ding zihziah a, khualai a Vok vak muh ding zong om lo hi. Phone pen India gam lamate zong kizang thei ahih manin vai nuam tuam mahmah a, a sia lamin zong nakpi takin kizang thei ding hi, cih ka ngaihsun hi.\nZogam mual le guan kantanin mawtaw tungah ka tuan laitak, ka lungsim vak kawikawi a, Mikang lai a theite mah bangin John Lennon in, Imagine cih la a phuak sung a……\n… a cih pen ka ngaihsutna-ah hong lut dihdih hi. Mihingte phuak tawm gamgi-in Zomite hong khenna hanga nakpi takin a buaihuai dan pan kipan, Zogam adinga sisan naisan tam a luanzia khawng pen etdan khat tawh John Lennon ngaihsut bangin ka ngaihsun ciangin, hi zong ka sa mai hi. Ahi zongin a gual lina-a biakna pawlpi kici limlim om lo dinga a ngaihsut mawk pen keimah mahmah in zong san haksa ka sa a, (a ki) kha-mi (sak) pawlkhat adingin, a lutungah thungetsak taak phial dingin a ngaihsut ding uh ka um hi.\nGam tampi om a, khawk tampi om hi. Minam tampi tak om a, biakna tampi omin, leitungah mihingte a om sung teng tuate om kha ding hi. Tua bang a minam leh biakna tuamtuamte om vetloh pen daihna (peace) bulpi in a tuat pen, John Lennon’ etna langlam pan ka et ciangin maan ka sa kei a, ka sang zo kei hi. Bang hang hiam cih leh, mihingte pen gamkhatah i omkhop manin a kilem kihi tuan zenzen lo a, biakna khatah i omkhop manin zong a kilem kihi tuan peuhmah lo hi.\nNupa kilem takte nuntakzia ka et ciangin, a pumpi ci le sa uh, a ngaihsutna uh, a deihna leh uk lam uh kibang vek tuan lo hi. Ahi zongin, tua a kibang lo nate pen kitheisiam uh a, khat zaw ii ngaihsutna tawh a kituak lo deuh zong kimaisak thei uh ahih manin a kilem na hi uh hi. Tua ahih manin Zomi leh Zogam zong a om ding mah hi a, biakna zong a om mah ding hi. Ahi zongin leitung gam tuamtuam a Zomite leh biakna tuamtuam a zui Zomite pen ki-itna, kitheihsiamna leh kimaisaktuahna tawh i nuntak ciangin Zomitelakah kilemna leh daihna pen a taktakin om ding hi, ciin ka ngaihsun hi.\nMawtaw tungah Zomi la siamte in a sak uh la tuamtuamte la kisa sak a, tawldamsak mahmah hi. A tul thei lo U Thawn Kham, U Lengtong Pauno, Muana Ngaihte, Thangboi Mangte, B. Muan, Nancy Biaklun, Cingpi leh adangte pan kipan, Pasian la sa tuamtuam Staven Vocal Bang, Ngabeng Lite, Kapno, Dove Quartet, Gloria, ETC Trio leh a danggangte banah, Zomi la siam khangthak tuamtuamte in mawtaw tuanna-ah zong zaila tawh hong awi den uh ahih manin nuam mah si e, cih lohngal gen ding tam lo hi.\nA lungdamhuai mahmah pen, Haimual khuathak pana ka paina lampi in a nawkkhak khuate ah biakinn lian pipi na om a, ka tutpihnu kiangah, “Bangci a, biakin gol thei si e” ka cih leh, “Nungkum masa in Zogam sungah Kha Siangtho in na hong sem a, nidang huna Kha Siangtho tawh kibang lo ahi diam, nidanga Kha siangtho pen Kha Siangtho hi lo zong ci kengin, thukhensat dingin zong kei hong kiseh kei in, ahi zongin a nasep dan kibang lo a, nung kum masa a Kha Siangtho hong tun ciangin Zomite biakna pawlpi tampi kigawm hi. Lamdang mahmah, Pasian pen ki-itna Pasian hi a, Pasian it luatna hang ci-a nidanga pawlpi a kikhenkhen pen nungkum masa a Kha Siangtho in hong gawmkik a, Kha Siangtho maan taktak hi ding hi. Tuhun ciangin biakinn zong nidang bangin tam zeizai nawn lo a, mi tampi kikhop nadingin biakinn zong lianpipi in kilamzaw ta hi” ciin ka deih sanga tamzaw, theihsiam a hak simin hong gen hi.\n“Hi mah hi. Jesu in ‘kilemna a piangsak dinga hong pai hi lo hing’ a cih pen amah a um leh a um lote kikal ading hi a, ahi zongin ei Zomite bel Jesu nung a zui ciatciat, Lai Siangtho a um tek hi napi, hun khat laiin, a umlote tawh kikhen ding Jesu in a gen bangin thu-um mite i kikhenkhen uh a, hoih ka sakloh, ka gen ngam mengmengloh thu, kei theihlohin Zogam ah hong tung khin maw, sawt na ihmu sing e, a lungdamhuai mahmah thu za ing ei” ciin ka pulak hi.\nMakai utna hang peuh, makaite tawh kilemlohna hang peuhin pawlpi thak kiphuanphuan nawn lo cih thu ka zakna leh, a kiphuasate zong Jesu lungsim bangin kigawmkik thei ahih manin tunglama ‘Pa’ pen lungdam mahmah dingin ka tuat hi. New Eden zong na thupi gawp ta a, sai bang om zihziahin, van kizuak zihziah hi. Tua van kizuakna khuanawl a khat ka muh pen mehteh-mehgah zuakna hi a, a ngak kuamah om lo (man-less shop) ahi hi. A van kizuakte’ tungah a man zah (rate) kigelh ziau a, a deihte in a deih peuh uh la-in, a man pen bawm sungah khia ziau uh hi. Hih bang ciang dongin a khangto Zogam sungah, Zomite cihtakna leh thumaanna paak hong palhkhia mawk maw, ciin ka tutpihnu tawh nek dingin tangmai khat ka lei hi.\nPrevious: Vialcian a Kala mivom kimanpa pen IS te hilo ~ Zingsol\nNext: Zeisu suah Lungdam Thupuak ~ Rev. Solomon Thawn\nMalaysia, Ampang vengsung ah papai khatin kum 10 aphapan atanu buanzel ahih manin kiman\nThai gamsung ah naseptheih nading Register abawlmanlo Myanmar tampi om


url: =Kimpu leh Kimpi – 35 ~ Hau Za Cin :: ZOMI DAILY\nposted on 4 September 2010 at 10:40 am Lomkholna: Article, Hauzacin\nKimpu leh Kimpi – 35\nA sangkahzawh uh kum 5, kum 6 sunga hihzaha a nuntakna a kikhel mawk pen Kimpu in theisiam theilo in a zu dawn lah nasia semsem a, a lunggimna lah kiam tuan peuhmah lo hi. A lawm lui Nuamno te bangci nuntak cih zong a theih nawnloh hang amah leh amah lungkham khop mahmah a, a cihtheih lah om tuanlo hi. Kimpi bel a sangkah lai vua mite simmawh leh cilphih, taw-ta a sakna te khempeuh uh ama thupha suak in ama ading khop in nuamsa, mite englo in innsung ah nuamtakin nasem in a pasal lungdamsak, a tate kem in, a inn kiim a hah hi.\nKum 5 dang hong bei kik khit ciang…………\nZomimio Hospital ah cina gim mahmah khat om, na meltheih ngei, na khuapihte khat hi cih Kimpi in a zak ciangin a Honda Car san liklek tawh va delh in a va lut leh a sangkahpih Kimpu zu lungvei, zu nekna hanga gilpi na na hi a, a mitkha ah a sangkah khop lai khawng uh hong suak in, a khasiat bang hong suak mahmah hi.\n“U Kimpu, na nop tuam deuhta hia?”\n“Hei, hei, gim peuhmah ing ei Kimpi, noh damdam maw…”\n“Koh dam liamliam ung ei, biak Pasian thupha hi..”\n“Kei bel a si ding hita ing…. ka hinna a bei ding bekbek in ngaihsun ta ing”\n“Si baihlo e u Kimpu, bangmah ci lo ding hiteh… na natna hong bei pah ding hi… thungetna i nei khawm diam?”\n“Aw, hong neihsak o. Sang i kah khop lai, ka nuntakna hoihtak ka kep loh, ka ut bang ka gamtat, biakna na ngawn ka thupisimloh te ka kisik mahmah hi…”\n“Lungdam ei Kimpi….. mi tampi in ka damna dingin thungetna hong neihsak uh a, nang kekkek in nong neihsak nop pen ka lungdamna lian tuam se hi. A hang bel ka gamtatna khempeuh a thei cianpa nang na hi a, ka angtang mahmah hi. Ka dam kik leh Topa nasep ding lunggulh ing. Mihing siamna leh mihing bawlna tawh dam ding ka hih leh bel a damkik nawnlo ding hi ing. Pasian na khempeuh a bawlpa in hong damsak nuam ahih leh bel a piang theilo khatzong om kei….”\n“Vantung leitung a bawlpa adingin a haksa khatzong omlo hi. Ama theihloh in a piang khat zong omlo hi. Nang natna zong a theilo hilo hi. Topa muang ni. Amah in hong damsak kik thei hi…”\n“Ka lungdam mahmah si e maw Kimpi. Ka tate leh ka zite ka khual nop hang ka nuntakna hi bang hi a, ka sih leh zong na hilhsak, na makaihsak in la, ka hih khialh, ka gamtat khialhna te pan a kipengh theihna ding un na hilhsak in maw…. ”\n“Nang adingin ka hih theih khempeuh ka hih ding hi, lungmuang in, hong muang in maw u Kimpu”\n“Them khat tawldam nuam ing, nang zong na ihmut theih leh na gimna te hong phatuam ding hi ihmu in maw u Kimpu”\n“Hi ei, Kimpi hong ciahsan in maw… damkik ka hih leh i kimu kik dinga, ka sih leh zong vantung gamah kimu kik ni….”\nPrevious: Kimpu leh Kimpi – 34 ~ Hau Za Cin\nNext: Kimpu leh Kimpi – 36 ~ Hau Za Cin


url: =Zolai simbu tawh kisai\nNgin Khan Khual\n18-2-2010 ni-in Tedim Township Education Officer (TEO) dingin nasep ka kipan a, a sawt loin\nTedim khua sung pawlpi tuamtuam pan Pasian nasemte le NGO makaite samin Zolai laisimbu bawl nading Revolving Fund neihhuai cih thu ka kuppih leh "Zolai pen sin ding thupi hi" cih sim loh ngaihsutpihna hong nei lo uh hi.\nTua ciangin thu tampi kan man nawn loin ka tapa Thang Tawi Kim Khai (Zo-lun Computer) tawh kopin Tedim, Tonzang, Cikha sung tan 4 leh anuaisiah sangnaupang phazah zui-in Tanlang Zolai\nsimbu 3500, Tan khat bu 3500, Tan 2 bu 3500, a sumin K.2,285,000 man abat in 2010 sangkhak\nsungin ka bawl bibu hi. Tedim, Tonzang le Cikha uk Zogam sang teng ah sin dingin ka hanciam hi. Ko pata in K.2,285,000 man Zolai simbu abatin ka bawl uh H Gin En Cin,DD in hong in hong theih ciangin "Kei theih teng athei ding na hi ve vua" ci-in hong lunghihmawhpih ahih manin huhna hong zonpih leh Ciimnuai Boarder neipa Sia Kung Za Mungte innkuan in K.250,000/- hong pia ahih manin Tan 2 Zolai Simbu 850 amawkna'n kihawmkhia zo pah hi. Laibu la napi a sin lo sang tampi mah om hi. 2010-2011 laisin kum lap dinga Tonzang ka puak toh teng bang a ipip nangawn kiphel vet lo, ci hi.\n2010 kum pawlin U Chit Htwe, (IS,Hakha) in Cikha sangpi va sit a, siaten Zolai ahilhna a Diaryte uh sungah a muh teh " Hih bang hiam" ci-in dong hi. Siaten "Zolai hi" acih uh ciangin zadah mahmah hi. Sang sitin a zinna peuhah tua mah etcik pah ahih manin Tonzang le Cikhaten Zolai sin ding patau phadiak uh hi.\nTedim Sangpi-ah Sayama Niang Ngaih Lun in deihsakna tawh Zopauin a hilhcian leh Chief Minister tung kitunpah a, tungsiah pan thum vei tak thu sit hi. A thum veina U Kyi Toe in 16-7-2011 ni-in sit a, ko gawpgawp hi.\n15-9-2-11 ni-in Dr Ba Maung in Hakha ah TEO te kikhopna ah tua thu mah pulak lai hi. "Kawlpau, Kawllai i theih loh manin Zomite'n tan 10 ong zo lo hi hang" ci hi. I theih loh taktak pen Kawllai hi loin Manglai hi zaw hi. 2011 kum tan 10 laivuanna ah Tedim pan 201 in zo a, 114 in manglai mat 40 bek ngah uh hi. Kawllai bel kizo mahmah lel hi.\nSittwe University le Kyaukphyu Education College ah zong Rakhine pau zang uh hi. Kawlte a kah lo hi lo hi. Mon, Shan, Karen cihten a lai uh suakta takin sin veve uh hi. 2010-11 Tedimah tan 10 laivuanna en a hong pai, BEMS Aibur Siapi Kachin Siapa tawh laivai ka kikup uh leh Kachin zanggamah minam tuamtuam om ahih manin sangkhak sungin Kachin lai kasin uh a, mualtung gamah tuni dong ka hilh uh, hong ci hi. Sangah tan 2 ciang Zolai sin theih nading phalna om gige hi. UNICEF in zong "I suahpihpau pen thupi hi, laihilh nadingin hoih hi" ci hi.\nTZN: Ngin Khan Khual\n4/17/2012 03:15:56 pm\nNgaihsut huai sa mahmah ingh. Minam ih hihna ih lai neihna in honglak sak hi.


url: =Lawm Na Nei Zo Le? « Nikonghong\nHome » Thutatuam » Lawm Na Nei Zo Le?\nLawm Na Nei Zo Le?\nMikangte in kitholpui lawmtamh, ngualtamhte sia friend ci a, ki-it kideipui lawmte sia sweet heart, lover na ci hi. Kawlte in ngualtamh te sia tu-nge-chin na ci a, kideipui te sia chit-tu, yii-saa ci bangin na khen ahikom ih tel tu haksa ngawl hi. Ahizong ei kitholpui ngualtamh te zongh lawm kici a, ki deipui te zongh lawm ma kici ahikom ih tel pak tu haksa thei hi. Tua hi a, tu kong at nop sia ki-it, kideipui lawm na nei zo ziam? kong ci nuam hi.\nMihing khancing khat ii nuntak hun sia 1. Patang hun 2. Khangno hun (ngaknut, tangval hun) 3. Khanghaam hun (zi, pasal nei zawk hun) ci bangin hun thum kikhen thei hi. Tuasung pan khangno hun sia a nuam bel hun le a manphabel hun hi a, patangte in ka ngaknut, ka tangval ciang ci in a lawp bel hun le khanghaamte ii ka ngaknut ka tangval lai ci in a phawk kik tawntung hun ahikom ih khan khat sungah a thupibel hun le a nuambel hun ci leang kikhial ngawl tu in ka um hi. Tua hi a, ih khan tawntung ih kithua pui, kikoppui tu zi, pasal zongh ih khangno hun in kizong a, ni khat bek ih khom tu vanh khat zongh ih lei tu ciang tam vei ma kingaisun phot a, ki teal a, ih lei zawk natu thu zongh kingen liang hikale khantawn khom tu , koppui tu sia ngaisun man ngawl in kikhensat ziau thei a, thunget tu zongh kul kisa ngawl tha thei hi. Tua hi a, nupa a cidam le innkuan cidam tu a, innkuan a cidam le ih pawlpi cidam tu a, pawlpi a cidam le khua le tui cidam tu a, ih khua le tui cidam le ih ngam cidam in kikhangto tu ahikom ih ngam cidam in a khanto thei natu in nupa, innkuan sia a bulpi hong suak a, nupa ih sua thei natu in lawm nei phot kul ahikom ih ngam cidam natu in kidei pui lawm ih zon khial ngawl tu sia thupi mama hi. Khat taw kidei in ih ki it zawkciang kikhen kik tu haksa mama ahikom ih kidei ma in phatak ngaisun phot a, ih ngam le lei khantona a piangsak zo tu lawm ih zon tu thupi mama hi ci in ngaisutna taw lawm na nei ba lai le zon tu dan tawm kong son vadeen nuam hi.\nI. BANGBANGH TE ZONG TU NI ZIAM?\n(a) Biakinn theng mun te zong in.\nKhangno hun sia leitung ngual nopna ih kin mama hun hi a, biakinn thet tu sangin mundang thet tu ol ih sak zawk hun hi.” Tasia kawm panma biakinn theng valengte zong masa in. Pawlkhat sia biakinn theng kale kikhawm vacin ngawl leleau hi. Biakinn sung ma thengin Pathian a it valengte zong masa in. Ahizong lawm zong tu bebek in biakinn pai heak in.\n(b) A piangthaksa te zong in\nA piangthak meal ngawl ngaknu, tangval khat taw na kidei man po ‘Ka kiteen zawk ciang piangthak sak tong, ci in ngaisun tha tu ni hi. Ahizong a piangthak ngawl lai khat taw na kidei ciangin a va a cia na ah bangbangh ahi katawm ci in na buai kik tu a, tasia sangin a piangthaksa khat taw kidei paih le te muanlaak om ngawl zaw tu hi. Tai 100 a pha na khualhaw natu ah nikhat ciang tai 20 thengin, a zing ciang kilee kikin tai khat pan na pat kik sangin na thetna maban pan zom paiziau lete na theng pal zawtu hi. Tasia bangma a piangthak sa khat taw kidei kiteang lete na maa liauzaw tu hi. Nupa na sua zawkciang Pathian ngupna thu na kison pui vatangh tu sia ol ngawl tha tu hi. Hun khatciang ta na nei to tu uh a, na tate panta nuam kawm si, na pasal lamlak nuam kawm si in na buai mama tu hi. Tua ahiciang a piang thaksa lawm khat zon sawm in.\n(c) Na kinsanh kibanpui te zong in\nMihing sim in kinsanh khat tek kinei a, ih kinsanh kiban puite taw thusonkhop, nasepkhop, kitholkhop sia nuam mama kale ih kinsanh kiban pui ngawlte taw nikhat kitholkhop sia kum kivei bang liang a, saihkaa tung nung kingatsa in to khop taw kibang hi. Tua hi a, lothaw uuk mama in khuano khat sungah ka khan tawntung teang top tong ci in na ngaisun le lothaw ma uuk in khuapi sung khawng teen tu a uuk seam ngawl tu khat ma zong paih in. Pilna thupi sa khat na hile pilna kin khat ma zong paih in’.’Sum zon tu bebek na uuk le sum zon tu a kin mama khat ma zong paih in. etc… Ahizong innna sep tu bek na naap le sum zori-hat mama ahibale zum naseam, thasum ne tu pasal, zi khat zon sawm paih in. Tua hile ama in nuntak natu hong zong tu a, nang innna seam nilneal in na nungta thei tu hi.\n(d) Na ngaisutna. na hina kibanpuite zong in\nLaithiangtho sungah “A kibang ngawl vanh pua khawm heak in” ci hi. Sonteena: Patang kum 5 pha khat le pasal khangcing sa khat vanh zawng khawm le khat sia a ngim mama kul tu hi. Ahizong a saanna, a hatna kikim mi 2. vanh zawng khawm le a ngim, a toina kikim tu hi. Tasia bangma na hina, na ngaisutna kikimpuite taw vaihawm khawm lete neng ngaisut thaak ngawl khat zongh ama in hong phuarcg tha tu a, napha tam mama na vaihawm khawm thei tu uh hi. Ih kiim le paam ah mipil mithiam tampi om a, tuate sung pan a nupa in khat le khat a kihuu paih theite sia cialcing mama hi. Eima sung pan-Dr. Huat Za Mang & Dr. Molly Vum Za Cing te nupa bang sia ettee huai mama ci in kimu thei hi. Tudong ma in amate pilna taw a omna mun pan maapang khawm thei paih a, ngam le lei atu zongh napha tam ma hong vaihawm bul hi. Eima naibel ah Dr. Pau Za Nang (TSBCPresident) te nupa bang sia Mrs. Dr. zongh zato sang pilna nei khat ahikom a nupa in zatui sai hongin cinate bawl khawm thei paih ahikom cialcing mama hi. Biakna sangah ih Pastor te zongh a pasal, a zi in a nasepna ah telthiam pui in maa a panpui ciang a mu theampo atu et hoi mama paih a, ahizong Pastor pa sia biakinn ah leang vazak kale Mrs. Pastor sia biakinn zongh pai nuam ba thong le Pastor pa ii thin zongh suakta ngawl tu a, a muibun tu bang muibun zo ngawl hi. Nupa pawlkhat te leleau sia a pasal, a zi pilna thiamna kicing nei kale mumawkna khat a nei ciang a maapat sa teng a zom tu om mama nawn ngawl paih hi. Tua ahiciang na hina, na ngaisutna kibanpuite zon sawm in. ‘Love is Blind’ ci paunak sia pha mama tu bang hi kale tu hun ciang “Love is not Blind” ci nop huai zo hi. Itna ma bulphu in pilvaang vakiau hun hi zo hi. Ahizong na theampo ah itna taw na maisak zawk sawm le nangma thu hi.\n(e) A nu le pa, a bee a phunq taw en in zong in\nTu hun ciang leitung ah sum le paai nei teng sia a thupibel in ih ngaisut hun hi zo hi. Ahizong sum le paai nei le lamhte sia kip thei, kip ngawl thei hi. Khang khat zawk khang khat ih ki ngui zui tu sia haksa hi. Thingnga a cidam le a kung cidam hi ci in kihe thei paih a, a kung cidam ngawl tung pan a nga cidam ih mu tu sia haksa hi. Tasia bangma mihing thupi khat in a kison le a nu le pa zongh thupi kici paih a, a ngina ngawl khat in a kison le a nu le pa zongh ngina ngawl po kici paih hi. Tua hi a, lam khat pan na lawmnu, na lawmpa sia a ngina bahet lai phial zong a nu le pa Pathian thu um in a tuu le tate atu thu a ngetsak tawntung khat ahi nale ni khat ni ciang na lawmpa, nu sia hong kikheal lei tu hi. Sum le paai, neisa lamhsa kicingin Pathian thu a um laite hampha a, tuate nga zo leang phabel hi. Ahizong ih sonsa bangh ma sum le paai neina sia kip ngawl thei a, thinsung thiangtho lungput pha sia khang kikhom a, kinguizui lai ahikom a nu le pa, a bee a phung taw zong in.\n(f) Minam kiban pui te zong in\nNidang in Kawlte taw kiteen sia thu lamdang pi in kituat hikale tuhun ciang ngamdang mi taw a teang zongh kitam mama zo hi. Lamkhat pan ngaisun leang lungdamhuai mama thu hi. Ahizong minam sim in ngeina, dan kinei kim tek a, khat le khat sia kibang ngawl het ahikom minam dang taw teangin keima ngeina bangma hong zui pui bua zong phamaw bo ci in na ngaisun le nangma thu hi. Ahizong nopthu, daathu khat hong om ciang hong kikhual le na oai bangh hong kikhual ngawl ciang na khuangai tu le eima mite ma zong in. Minam dang zi, pasal in ih nei ciang ih thinputzia son ngawl ih kampau ngangawn zongh kibang ngawl ahikom ih nuhuai ih pahuaite in mo le maak’riei lei kale zong kam khat beak thu a kikuppui thei ngawl uh ciang a khuangai uh beak vaial hi. Tua hi a, eima mi sungah zongh nang atu om tu zam.\n(g) Nasep thalawpte zong in\nTaangtha kuanna, pawltha kuanna, sum thalawna khat papo a om ciang bel takin naseam valang a, amate innna lona sep bangin thalawp takin a seam nuamte zong in. Na hon sepna pan a ngelkuu vazuun tan te a thin zongh thupi meal ngawl a, nang inn hong thet hang zong nasep taktai vahut ngawl tu hi. Tua ahikom a sepna theampo ah thalawp takin a seam nuamte zong in.\n(h) Thiamna tatuam neite zong in\n‘Pilna thiamna’ ci kammal sia kikhen thei ngawl kammal khat hi. Pilna kicing a nei bua zong thiamna tatuam neite zong in. Sonteena: Puankhui, khausak, etc. thiamna a nei numei khat sia innlim nuai pan baangkua atu na tam mama maapang thei a, nuntak husanna nuamtuam sak mama hi. Pate sia sek (hammer) beak a toai thei lei te zong in. Na lianpui ahi bua zong eima vokbuk akbuk beak ngual cial tawm ba lei leang ih cina hi. Tu hun ciang electronic, machanic vanh te vive zak hun hi zo a, van tawm lai khatpo puasak leang sum tam ma kibo paih ahikom tabangh a pua thei vazingh tangvalte zong lete neaktawm patau ngawl tu ni hi. Sammeet thiam ngaknu, tangvalte zongh thupi mama hi. Mihing sim in sam kinei tek a, pate bang thasim in meet kul ahikom sammeet theite atu sia regular income pha mama hi nginge hi. Tua hia, khut thiamna bek hi ngawlin kamthiamna neite zong in. Kamthiamna in mitampi thinnuam sak a, kamthiam bek hi ngawlin kampau thiam haute zon sawn hi. Tu hun ciang kampau thiamna taw ankuang nga zongh tam mama om zo hi. Eima pau bek thiam sawm ngawlin midangte kampau thiam sawm in a pau vazial paihte zong lete phattuamna tam ma hong pia tu hi.\nII. BANGBANGH TE PIAL TU NI ZIAM?\nA tung a ih sonsate bang ahi ngawlte pial tu hi pai hi.\n(a) Tangvalte heak tu\n(i) Deihaute pial paih in: Ngaknu khat taw kimu phet in tasia dei ing, du ing leisak tan hong ci tan paih le pial paih in. Kidei in na kiteang hial zong dei ma sap ma hau tawntung tu a, leisak zo bale te a maipha na nga zo batu hi. Tua sangin a hun lai pial paih zaw in.\n(ii) Aituam thupisakte pial paih in: A nu le pa kawm pan sum zong in aituam sum khol tawntungte sia zi in nei lete na theampo aituam hong dei tu a, innteak thin nei thei ngawl tu a, a hai ngawl in na suapui, na nu le pa taw hong kikhen tu hi. Noma nupa sung zongh kei aa, nang aa hong omsak tawntung tu a, na tate ngangawn zongh ama sang tap nangsang tap ci in hong doi tu a, innkuan sung kinop mawkna piang sak tu hi. Ahun lai pial paih zaw in.\n(b) Ngaknute heak tu\n(i) Hong zawt nuam vaduam te pial pai in: Tangval khat taw na kithol khop ciang hong zawt pai vaduam nuam le hong it tak hi ngawl tu a, nang tung pan nga nop khat a nei man bek hi tu ahikom a khualabel ah pial paih in. Nidang ciang hong siatsonbel tu khat zongh hi tha tu hi.\n(ii) Maisia papai te pial in:\nlawmtamh lui khatpo le na kiheakpui ngei khat papo taw na kimu, na kipaupui po ciang a maisia paih liangin a nuak paih liangte pial in. Kidei in, na kiteang hial zong hong thuum teng kum vei lei tu hi. Pasal nuak hat te taw thu vaihawm khop sia ol ngawl tu ahikom pial paih zaw in.\nIII. BANGBANGH TE TEENPUI TU NI ZIAM?\nA tungah zontu te le pial tute a khom ma ih son zo a, na dei bang na mu le teenpui sawm in.\n(a) Pha na sak mamate le na it mamate teenpui in\nLeitung ah a tambel bang ziam ci ih kidok ciang “A ki bang ngawl” ci in kizo bul hi. Tasia bang ma mihing tam mama ih om sung pan meal, thin, dan kibang linlian ci bang om thei ngawl a, mun khat pan kibang kale a kiban ngawlna om hamtang hi. Khat ii ngaimawk mama khat sia khat atu in a itbel na hi thei hi. Khatvei lai tangval khat kungah a lawmpa khat in na lawmnu sia mamaw vatut mama thong a cile “a mamawt vatutna teng ma ka itbelna hi zaw nga” ci vacin bek hi. Tubangh dan ahikom nangma phasa po lete a phabel hi paih lei hi. A ngawm, a thau, mealsia, mealpha, a pil, a mamaw, samkil, samtang, a saang, a tom, a vom, a kaang pha na sak babang zongin it sawm mama in a, teenpui sawm in. Ahizong zi, pasal tu ka ngai sut hi bo ci in ngual tanu, tapa maamlai thinna sak thathong heak in.\n(b) Thiangtho kiteen na nei sawm in\nCartoon khat sungah Pastor pa in tuhun khangnote sia ih letthat maa, amate chey-htat (ေျခထပ္) papaih zo tana ei letthat tu veu om nawn ngawl ci hi, Tua hi a, Tapidaw ngeina taw kisi in biakinn sungah thingtho kiteenna nei zawk tu lungtupbel in nei in. Sum le paai sia zon tawm thei hi a, vaang (dignity) sia kilei tawm thei ngawl hi. Tua ahikom na vaang kepna tu le Pathian lungkim natu in biakinn sung thiangtho kiteen tu sia lungtup lianbel in nei in.\nKawlte in “a kiit themapo kiteang siat tuan ngawl”a ci bangma a kiteang theampo zongh a ki it hi tuan ngawl a, a ki it theampo zongh kiteang tuan ngawl lelaeu ahikom it ngawl veang ahizong ka teen kul ih ci sangin, ih it tatak te taw ma kiteangin hi leang maisang ah ih ngam sung thupha tam mama kivaihawm thei tu hi. Mv. Pauno ii la sungah ei deite le tuunnu deite kisi ngawl ahikom Topa zong sak tawng a ci bangma eima sang pan zong teal thiamin Pathian tungah aap leang mai sangah ih ngam le lei ih minam in phattuamna tampi kinga tu hi ci in ngaisutna taw khangnote atu in na lawm nei tu daan tuza kong son vadeen zi tu hi.\nKhangnote atu deisakna taw,\nDaw Myo Chit\nHeaktu: SCC Annual Magazine pan akila kik hi.\nBy thawngno in Thutatuam on March 8, 2012 .\n← Israel – Iran ngaal Piang le\tDaylight Saving Time (DST) →\nhoi peuma sa ing ih minam khantona tu zong a thupi bel lampi khat na ma hi sa thong ing hoi tatak sa ing.


url: =Find a Pet Sitter in Kihei, HI - Kihei Pet Sitters - Sittercity\nHome Pet Sitters Pet Sitters in Kihei, HI\nFind a Pet Sitter in Kihei, HI\nSearch Kihei pet sitters below.\nConnect with the best pet sitters in Kihei—today!\nLess than a mile (Kihei, HI)\n20 miles away (Lahaina, HI)\n16 miles away (Haiku, HI)\n11 miles away (Makawao, HI)\n11 miles away (Kahului, HI)\n8 miles away (Kula, HI)\nKihei Care Companions\nKihei Special Needs Caregivers


url: =Shanghai khuasung ah mawtaw pailaikhat meikuanggawp, mi tampi nawkkha in 18 liam :: ZOMI DAILY\nShanghai khuasung ah mawtaw pailaikhat meikuanggawp, mi tampi nawkkha in 18 liam\nposted on 2 February 2018 at 3:20 pm Lomkholna: China, News, Sawltak, World\nShanghai khuapisung Starbucks Coffee saimai ah Van mawtaw khat meikuanggawp in, khetawh apai mipite phulkhagawp ahih manin mi 18 liam cih AFP pan kiza hi. Khetawh khuasung mivak atam mahmahna, Central Shanghai ah tuni Friday in thupiang hi a, aliamte lakah mi 3 tepen gimngawh phadiak uhhi.\nTuaban ah zingsang khuasung mipite nasemding in akuan ngeingai laitak, 9am hunpawl in Shanghai City khualaizang Peoples’ Park tengah thupiang ahih manin, mi tampi anawkkha ahihi.\nShanghai Police te’n Statement akhahkhiatna ah tua Van mawtaw ahawlpa pen kum 40 gualpawl aphakhin pasalkhat ci uh a, mawtaw ahawlkawm in zatep cihi. Mawtaw sungah apuakkhamthei “dangerous substances” puakawm in, a zatep in tuate apuakkhamsak, mei akuang hidinghi ci’n palik te’n genkhia uhhi.\nTua geina Building akizom khatah Security Guard asemkhat ahi Zhang Sai kici in agenna ah tua Van mawtaw pen asungah meikuanggawp in, tuaciangin Driver inzong hoihtak Control theinawnlo in, khetawh apai khuasung mipite nawkpheigawp cihi.\nVideo: 18 hurt as burning van slams into crowd in Shanghai\nVan mawtaw pen mei akuangawp khitciangin, khetawh painading in akibawl Sidewalk ah apai mipite anawkpheikha cihi.\nSocial Media tuamtuam ah Photo leh Video Clip aki khahkhiate sungah Van mawtaw mei akuan laitak, mawtaw in Starbucks Coffee saimai aom dai ataihna, singkungnuai mai ah akhawlna, Firefighter te leh Police te abuai mahmah laitak cihte ki khahkhia hi.\nHih mawtaw nawkna hangin Starbucks Coffee saizong ki khakcipphot a, tuageiteng ki siansuah in Police pawlkhatzong kimuthei hi.\nMore: Shanghai khuapi geinai ah tembaw nih kitaih, mi 32 mangcip\n2013 kumsung inzong Beijing City ii khuasung a etlawmsak Iconic Building pikhat ahi Tiananmen Square maiah mawtaw khatin gamdangmi Tourist 2 taihlum in, tuakhit ciangin meikuang ziahziah hi. Sawltak #zomidaily\nPrevious: Malaysia Thaipusam pawibawlna ah losan puakkham hangin mi 26 liam, mi 4 kiman\nNext: Nau neih (paai) theih nading (1) ~ Cing Van Kim\nKhedap bulhlo in lampai pen cidam nadingin hoih


url: =Mandalay ah agil akizom apeng nihte buaina omlo in ki at khiat sakthei ~ ZD :: ZOMI DAILY\nposted on 26 March 2017 at 10:05 am Lomkholna: Mandalay, Myanmar, News, Sawltak\nMyanmar, Mandalay khuasung aom zato khatah asuahcil in agil akizom in asuak unau nihte Operation kibawlthei cih Eleven News pan kiza hi. Chanayethazan vengsung aom Lupna 550 ata naupang zato “550 Bedded Specialist Children Hospital” ah March 23 ni zingsang 6pm hunpawl in Operation bawl akipan uh ahihi.\nHih unau agil, ataai akizom apeng tepen anih un pasal tuak ahihi.\nHih unau apeng tepen asuahcil akipan tua 550 Bedded Specialist Children Hospital panin akepcip uh, a etcik uh hi a, kumkhat aphak ciangin acidamna uh a nawngkai sakding omlo cih amukhit uhciangin Operation abawlpan uh cihi.\nHih unau apeng tepen Kawlgam kumpi panin huhna tampi ki vaihawmsak ci a, tuabek thamlo aomna Specialist Children Hospital paninzong akisam zatui leh vanzat tuamtuam huhna pia uh cihi.\nHihbang in unau agil akimat te aki at laitak pen mipi te’nzong a ettheihding in TV paninzong Live in ki khahkhia cihi.\nHih “550 Bedded Specialist Children Hospital” akici naupang zato pen aminthang khat ahihi. 2002 kum inzong ataw akimat, akizom numeinih apeng te ki at khiat sakngei khinhi. Tuaban ah 2012 kum inzong ataw akimat, akizom mah ahi pasal apeng te ki atsak hi.\nKawlgam Doctors tezong siammahmah cih kilang semsem hi. ZD Sawltak #zomidaily\nPrevious: Ataw pan bawngtal ki letmat 11 thukin pikkha himahleh lungkianai tuanlo ~ ZD\nNext: Thai kumpi in agamsung aom Refugee 70,000 te ciahsaksawm ~ ZD


url: =Top Government MBA Colleges in Meghalaya 2019\nEach year Careers360 ranks and rates the Top Government MBA Colleges in Meghalaya. The ranking is based on factors like quality of students, research output, industry interface, publications, academic productivity and so on. Read more here - Ranking Methodology.\nCity Shillong (1)\nExam CAT (1) GMAT (1)


url: =Muslim Thuhilsya Khat Kikhak ~ Thu Tatuam (Siyin News)\nMuslim Thuhilsya Khat Kikhak\nSaturday, May 27, 2017 Kawl Ngam Thu 1 comment\nTurkey ngam pan Yangon airport theng saangsya khat le a innkuanpuite sia Kawl thuneite in ngam sung tum sak ngawl in, vanleang tual immigration zumh ah keam zi uh hi.\nMuhammed Furkan Sokmen ,azi le atanu kumh 2 phate hi aa, nilai ni in atheng uh hi.\nKawl kumhpi in Muslim sang pan thuhilsya ahikom patau dan in kison aa, Bangkok ah kile sak sawm ci hi.\nUnknown May 27, 2017 at 8:22 AM


url: =❤HI GUYS I AM TAMYRA ❤ NEW IN THE AREA ❤ VERY YOUNG AND LOVING GIRL☎ ☎ - Hove | Friday-Ad\n❤HI GUYS I AM TAMYRA ❤ NEW IN THE AREA ❤ VERY YOUNG AND LOVING GIRL☎ ☎\nHome Adult Escort Services ❤HI GUYS I AM TAMYRA ❤ NEW IN THE AREA ❤ VERY YOUNG AND LOVING GIRL☎ ☎\n"VERY YOUNG AND LOVING GIRL ☎ 07918449374 ☎"\nmy name is TAMYRA FROM DOMINICAN, YOUNG LADY 26 YEARS OLD . My PHOTO are genuine 100% REAL.\nCALL ME ON ☎ 07918449374079184493...(click to reveal full phone number)☎\n❤HI GUYS I AM TAMYRA❤ NEW IN THE AREA ❤ VERY YOUNG AND LOVING ...\n❤HI GUYS I AM TAMYRA NEW IN TOWN ❤ YOUNG AND LOVING LADY ☎ 079...\n❤HELLO GUYS I AM TAMY NEW IN THE AREA❤ VERY HOT AND LOVIGN LA...\n❤HI GUYS I AM TAMARA NEW IN TOWN ❤ YOUNG AND LOVING LADY ☎075...\n❤MELISSA AND TAMARA❤ VERY HOY AFFECTIONATE AND NAUGHTY GIRLS ❤...\nSTUNNING LATINA FULL GFE ✅✅☎


url: =Lungdambawl thu laigil – aban ~ Khaibawi :: ZOMI DAILY\nLungdambawl thu laigil – aban ~ Khaibawi\nposted on 9 December 2014 at 10:41 am Lomkholna: Article, Christmas, Khaibawi\nLungdambawl thu laigil – aban\n5. Kha Siangtho Piansak: Lai Siangtho a um mello pawlkhat in tua na Zeisu cih uh zawlta hilel lo maw, cithei uh hi. Ahi zongin ei Lai Siangtho a umta dingin Zeisu pen Kha Siangtho na sepna hanga hong piang ahih lam Lai Siangtho in hong hilh hi(Matt 1:18-25). Kha Siangtho nasepna hangin Mary gai a, tua naungek pen Kha Siangtho hangin hong piang ahi hi. Kha Siangtho in nasep ding pawlkhat nei hi, ci-in Jew mite in upna nei uh hi. Kha Siangtho tawh kisai Jew mite ngaihsut dan pawl khat in:\n(1).Kha Siangtho in mite tungah thuman hong puak hi, ci-in ngaihsun uh hi. Kamsangte thugen dingte Kha Siangtho in na hilh a, Pasian mite a gamtat ziading a hilh PA in Kha Siangtho ahi hi. A khangkhang in mite tungah thuman thutak hong gen PA in Kha Siangtho ahi hi. Zeisu mahmah in zong mite tungah thuman thutak hong hilh hong gen hi. Tulai Christian a kici mi tampi tak in zuathu gen pen ann neksang, ihmutsang in nuam sazaw phial le uh kilawm hi. A sunguah Kha Siangtho tektang taktaklo, om taktaklo maw, khatpeuh mah hikha ngel ding hi.\n(2). Kha Siangtho in mihingte tungah Pasian’ thuman hong tunpih ciang bek hilo in tua thuman I muh ciangin a maan ahih lam I theihna dingin hong huh hi, ci-in Jew mite in ngaihsutna nei uh hi. William Barclay in thuman I muh theih na dingin Zeisu in I mitte hong hong sak hi. I theih lohna hangin mittaw ki bangin lungsim manlo I neihna hangin lam kikhial in eima pumpi deihna leh I mawhnate in I lungsim hong mialsak hi, cih agen pen hi kasa mahmah hi. Mi piangthak Kha Siangtho a nei khat leh a neilo khat ki thuah leh nuam kisalo tuak uh hi. Pu. Thang Za Khen in mi piangthaklo te’n Kha mite ci-a, I theih loh kal in hong huatbawl in eitawh omkhop ki thuah pen nuam asak hetloh mah bangun Kha mite’n zong piangthaklote tawh kithuah pen Kha mangthang I veiman hikei leh nuam a kisalua hi tuanlo hi, cih agen kaza ngei hi. I gennop na ah mi piangthak taktakte bel thuman thutak tawh nungta nuam, kalsuan nuam ngiat in, thumanlo pen zanuamlo, zuathu gennuamlo aci nuam I hi hi. William J. Locke in I lungsim sungah Kha Siangtho hong om ciangin a man tak-in thu I muh theih na dingin I mitte hong hon’ sak in I muhzia hong ki lamdang sak hi, naci hi. Na piangthakma leh na pianthak zawh na lungsim leh na gamtat zia aki lamdang hiam?\n(3). Jew mite upna ah Kha I cih pen leitung a piangsak pa, nuntakna hong piapa hi, ci-in um uh hi. Jew mite in Pasian Kha pen leitung nate piansakna tawh na kizom sak uh hi. Pasian in ama Kha zangin leitung paingsak a, a kipatcil in tuipi maitang tungtengah Pasian Kha in nasem in loeitung hong piangsak ahi hi(Pian 1:2). Laphuak pa khat in Topa’n kampauna tawh vantung piang a, ama kam panin husan’na tawh vantung nate piang hi,(Late 33:6) naci hi. Hebrew lai ah ruach kammal pen Greek lai-ah pneuma cih kammal hi-a, husan a cihna zong hikhawm hi. Lai Siangtho in nahu nasan’ khiat ciangin amaute aki piangsak hi a, nangmah in leitung na bawlthak hi(Late 104:30). Job in, Pasian Kha in kei hong bawk a, Vanglianpa in kei tungah nuntakna hu hong pia hi, naci hi(Job 33:4).\n(4). Jew mite in Kha pen piangsak kik, nungta sak kik theihna nasep zong semthei hi, ci-in um uh hi. Ezekiel Lai Siangtho sung I sim ciangin kuampi khatsung ah guhkeusa aom na thu leh tua guhkeusa te hong hin kik na thu zong na gen hi. Pasian kampauna a genna ah note hu kong guan dinga, note kong nungtasak kik ding hi, naci hi(Ezk 37:1-14). Jew mi siate in paunak khat nei uha, “Pasian in Israel mite tungah hih leitung ah ka Kha in mite sungah pilna hong guan a, mailam hun ah ka Kha in note hong hingsak kik ding hi, “cih upna khat na nei uh hi. Mawhna sungah mite misi bangin omin, gimlua in lawpna mel nei nawnlo in a lungsim uh leh a pumpi un bangmah ngaihsun zo nawnlo in aom laitak Pasian Kha in nuntakna thak, lawpna thak hong guan thei hi. Zeisu hong suahna hangin cikmah a, a kisem ngeilo na tampi, Pasian Kha in hong sem a, mite tungah thuman hong tunpih in tua thuman aman ahih lam I theihna dingin tua Pasian Kha mah in hong hilh hi. Leitung piansakna ah Pasian in a Kha a zat hi-a, mihingte I ngeina bangin I om kik theihna dingin lungsim ngaihsutna a sisa sung panin lawpna leh thathak ngahna thak hong guan in Pasian Kha Siangtho mah ahi hi. Hun neihteh aban zomlai ni.\nPrevious: ZIUSA pan Dahna Pulakna: Nu Catharina Ning Khan Vung, Tulsa, OK\nNext: Tulaai Leitung Thuthang Tuamtuam Updates Dec 8, 2014\nZBCA-USA pan Zogam leh Zomi te tungah huhna puakna\nTulaai Leitung Thuthang Tuamtuam Updates November 3, 2014\nSushi Hual – 1 ~ Hau Za Cin\nTedim khuapi aw, Singlamteh hong phuksak Party mee piaksawm lailai nahiam?\nA 9 veina ZOFA cup vai\nMalaysia gamsung huih siangtholo leuleu\nPawltuam ~ Hau Za Cin


url: =Malaysia ah biakinn sumpi RM50 agu pasalkhat kha 9 sung thongkiading in thu kipia :: ZOMI DAILY\nposted on 21 January 2019 at 8:33 pm UTC+9:30 Lomkholna: Malaysia, News, Sawltak, World\nMalaysia gamsung aom gammite biakinn khatpanin sumpi RM50 agukha pasalkhat pen mawhnadan lohna in thong kha 9 sung ki kiasakding in thu kipia cih NTS pan kiza hi. Hih thupiang pen Malaysia, Kuala Terengganu sung aom gammi te biakinn Mosque khatah thupiang ahihi.\nTua sumpi agukha pasalpa pen amin Mohd Hafiz Ibrahim kici a, kum 27 aphakhin khat ahihi. Tuapa pen Magistrate’s Court ah thusitna kinei a, kamawh kahial kagukha mahhi ci’n amawhna apulak khitciangin thukhenmang Magistrate Abdul Hayyi Salim in kha 9 sung thongkiading in thu apiak ahihi.\nA sumgukna munpen Masjid Lama Kampung Sungai Rengas aom Mosque khatpan hi a, abeisa Januar 10 nitaklam 3:37 leh 3:52 hunsung kikal in aguk ahihi. Tuahang in “Section 380 of Penal Code for theft” ci’n guktak gamtatna hangin thu akibawl ahihi.\nAthu akigenna ah tuapa pen tuani in Mosque sungah aomzia, agamtatzia pen muanmawhhuai kisa ahih manin, Mosque’s Committee Members te’n CCTV Footage panin limtakin Video Clip te etcianna nei uhhi. CCTV sungah tuapa pen Yamaha 125z Motorcycle khattawh Mosque sungah alutkhit ciangin aguk ahihlam ki mukhia hi.\nMore: Malaysia, Klang ah guta te’n nupikhat ii akhi asuhsawm laitak Video ki khahkhia\nMosque ii amai ah citpiakna “Donation Box” bungsungah akikoih RM50 aguklam kiciantak in ki mukhia hi. Tuabangin aguktak gamtatna hangin Chabang Tiga Police Station ah Report kibawlpah a, asawtlo in Durian Burung aom Petral Station maiah January 18 zingsanglam 1am hunpawl in ki mankhiapah hi. Sawltak #zomidaily\nPrevious: Leitung pasal khempeuh lakah akumtam penpen in akiciamteh Japan papikhat sita (kum 113)\nNext: Yangon khuasung atai YBS Bus tungah Card tawh sumpiaktheih nading kigeelta


url: =Gamvai, tualsuakmi leh Federal ~ Deric Kaam :: ZOMI DAILY\nposted on 19 June 2020 at 12:02 pm Lomkholna: Article, Politics\nGamvai – Ih nisim nungtakna leh hekzia tatziate a picing sem sem ding in leitung lam ah hong makaih thulaigui pen gamvai a hi hi. Gamvai ih cih ciang in mit tawh muh theih in a hi zong, muh theih loh in a hi zong, ciangtanna a nei leitang ii a tungah a teng mite leh tua leitang tung leh nuai ah a om van leh nate khem peuh ii vai zong a hi hi.\nLeitung ah gamkiuk, kimakaih zia tuamtuam om a, tuate in Monarchy, Oligarchy, Aristocracy cih bangte a hi uh hi. Hun kikhel toto in tuhun ah ki ukzia abulpi nam thum in ki khen thei hi. Tuate in Democracy, Communism leh Federal kiukzia te a hi uh hi. Kumpi kiukzia tawh a kiuk gamte a om lai hangin, tanglai kumpi khat bek thuneihna dan hi nawn lo in constitutional monarchy a ki ci thukhunpi zui kumpi kiukna bek tawh ki makaih ta uh hi.\nZomi te pen ih Pu ih Pa hun lai pek in Kumpi kiukna nuai pan suahtakna la in khamtung gam ah a lal tote hi hang ci in mi pil te’n na gelh khin uh hi. Khamtung ih tun ciang a pil asiam leh a thahat makaipa ii hausa sepna nuaiah khua sat in ki om khawm hi. Tua hausa pa’n a ma thu bek tawh khua leh tui vai na hawm lo in Khuanu-Khupa te tawh thu kikum in thu na vaihawm khawm uh a hih manin Zomite pen taangtawng hun pek in a khangto mah mah kiukna a nei minam ih hih lam ki lang hi. Semi Democracy (ahkl) partial aristocracy ki uk zia tawh ki uk hi hang ki ci thei hi.\nTualsuakmi cih kammal in mikangkam ‘Indigenous People’ a cih na hi. Leitungah tualsuakmi nam tampi om in tuate lakah Zomite zong namkhat in ih kihel hi. Tualsuakmi ih cih ciang in amau gam leh leitangah ateng masate hi uh a, gam leh leitang neite cih na zong a hi pah hi.\nHih Tualsuakmite pianpih thuneihna cih tawh kisai in United Nations te’n Indigenous people’s rights cih na nei uh in tua ‘pianpih thuneihna’ cih pen United Nations pan thugual 46 a ki hel thukhun bawl in 13 september 2007 in tangko khia khin uh hi. Mailam ah, a diakdiak in Kawlgam tawh belpawl khawm in federal kiukzia tawh ih kalsuan hun ciang, hih ‘tualsuak mite pianpih thuneihnate’ bulphuh in ei khamtung mite (Zomite) kiuk kimakaih zia ding a hi, federal state constitution te ih bawl ding a hi hi. (hih IP’s Rights tawh ki sai, khamtung gamah kalsuan zia te a lung lut te’n www.lwcdo.org ah ki en thei hi.)\nFederal cih kammal pen Zomite a ding kammal lamdang hilo in, ih zakzak sa a hi hi. Federal ih cih na in thuneihna a kikim gamte in lianko kikim hamphatna tawh kiukna a nei kiukna gam hi ci in ki ciamteh thei hi.\nTu hun ah ih belpawlna Kawlgam pen Galkap kiukna pan Democracy kiukna lam ah 2008 kum ah hong kihei in tuhun lian ah Galkapte ¼ leh mipitetel ¾ tawh a ki gawm khawm Democracy ki ukzia tawh ki kalsuan hi. Ih belpawlna kawlgamah nampi 8 om in tuate lakah Zomite zong khat in ih ki hel hi. Tua nampi 8 te ii lunggulhna a hi kiukzia pen tu aa ih zat Democracy pai zia hi lo in Federal Democracy a ki ci thuneih zia a ki seh hawm, a kikim thuneihna tawh kiukna gam ih suah zawh na ding hi zaw hi.\nGamvai, Tualsuakmi leh Federal\nIh belpawlna kawlgam pen 1948 kum in suahtakna a ngah zawh ciang, parliamentary democracy system tawh kalsuan a hihhang in a sungtawng ah Unitary system a kici gamkhat-minamkhat te kalsuan zia tawh kalsuan hi. Hih bang thu hangin minam tampi ateng khawm kawlgam sungah tualgal nasia tak in kinei aa leitungah a sau pen tualgal hong piang hi. Hi bang in a piantheihna in Federal system tawh ki makaih ding cih thuciam ki palsat na pan a ki pan a hi hi.\nMualtungmite leh Kawlmakai te kikal ah thuciam khat ki nei ngei hi. Tua thuciam in Pinlong thuciamna a hi hi. Mikang British te’n Kawlgam a lak hun in Mualtungmite zong a lak khop pah uh a hih loh mah bang in, suaktakna a piak ding uh ciang zong atuam in piak sawm hi. Kawlgam alak masak uh a hih man in, kawlte suahtakna ngah masa ding uh a hih man un, minamdang khut nuai ah sawt a om nuam nawn lo ih pu ih pate zong Kawlte tawh suahtakna lak khop sawm uh hi.\nKawlte tawh suahtakna lak khop ding kam kikup khopna ah, a kikim thuneihna, a kikim hamphatna cih thute ki bulphuh hi. Minamkhat in minamkhat nuai kia lo in liangko kikim aa belpawlkawm ding cih na zong a hi hi. A hih hang in Kawlmakaite ki suamlup khit zawh ciang in a kah thak kawlmakaite in a mau mai aa makaite i kamciam piaksate a palsat uh ciang in Kawlte leh Mualtungmite kikal ah tualgalpi hong piang khia a hi hi.\nHih a tung ah ih gensa thute ih lungngaih ciang Tualsuakmite thuneihna leh liangko kikim in ki ukna te a thupitzia kimu thei hi. Ih Pu ih Pate in zong tua thu mah thumeilet in na nei tin-ten uh hi cih ki mu hi. Tuhunah Kawlgam i gamvai thu luanzia hong ki khel na tung tawn in ei Mualtungmite (Tualsuakmite) in eimau hamphatna, pianpih thuneihnate bang a hi hiam cih ih kan ding, ih theih ding kisam hi.\nThukhup na ah ih lungngaih ding deihsakna a om thu in, mailam ah ih belpawlna kawlgam sungah Democracy bek tawh hi lo in Federal Democracy kalsuanzia tawh ki kalsuan ding aa, tuahunciang ei Khamtungmite’n ei pianpih thuneihnate bang hiam, pianpih hamphatnate bang hiam cih ih tel ding kisam ding aa, tua te ih tel khit ciang in Kawlte tawh gamvai ki ho na ah ei nget ding/ ngah dingte cingtak, bittak in ngen thei pan ding ih hi hi. Tua a hih man in ih Pu ih Pa te’n thumei let in a neih uh a hi a kikim thuneihna, a kikim hamphatnate a kem a cing zo ding in laisim mimal kim ciat tung ah ih biak Pasian in thupha hong pia kim ciat ta hen, Amen! Daric Kaam Al\nPrevious: A natna mu khial (Wrong diagnosis) ~ Evan. Suangh Dal\nNext: Kipawlna omkhin mah ve aw… ~ T. Sawmlian


url: =Moses laiat alang i thusim (The Haftorah Mystery) :: ZOMI DAILY\nposted on 15 July 2018 at 3:20 pm Lomkholna: Biakna, Dimlunzam, News\nKa siapa in, tuni, laibu sal om na ah ong paipih a, tua sung ah, nidanglai a ki at laizialte a ki koihcipna sual ki dawh tung ong paipih hi. “Sabbath hun ong tun kalsim in, Jewmi te ki kaihkhopna mun Synagogue te ah Prophet te laiat leh Moses lai at Torah bu te ki sim ngekngek den hi.Tua bang in a kisim ciangin, Prophet te lai at te pen Torah i alang (HafTorah) ki ci in, amau a pen tawm bang atang sau zaw deuh hi.”\n“Hih bangin a sim uh bang tan vei bang hi khin zo a hia leh sia aw? ka ci hi. “Tanglai pek hi khin zo e” ong ci hi. Tua kawm in alai zial te sungah azon khat amuh dong in, a en hi.\n“Kum tulnih sungbang, Jew mite pen a saltan na pan un a suahtak khit uh teh leitung munkhempeuhah ki thehthang uh a pai kawikawi uh hi.Pasian kammal in kamciam sa aneih bangin, amau tepen hun tawp lam teh agam uh ah ong kaikhawm ding uh hi cih thu hi.\nHih thu ong tangtungin, 1948,May kha 15 ni in Israel gam ong ki phong kik hi.Kum tulnih avakthapna uh pen ahun ong cingta hi. Tua aki phot kik ni 1948,May15 lian pen amau a dingin a sabbath ni uh hi. A deihna pen leitung bup a om Jew mite nikhat ni teh agam uh ngah kik ding cih kammalte pen tangtuang pek a, synagogue ah simding in a ki gel khol sa hi.”\n“Tua kammal pen bang a hia?” “Tua kammal pen Amos sung pan hi.” siapa in akhut me tawh a Hebrews laite kawk kawm in, mal khat khit khat ong sim khia hi. “Tuaciangin, inn tawh kibangin, a sisa David ukna gam kei mah in, ka puah kik dinga, a vangteng hu in,a siateng ka puah kik dinga, nidang a a ngeina lui mah uh ka bang sak kik ding hi. Tua ciangin Israel mite in, Edom gam aom lai teng leh, kei ma mi ahi ngei minam khem peuh, zo in ngah kik ding uh hi,Topa in ci hi.\nTopa in hih bangin ci hi, “An a ki hauh luat manin, an lak a kizawh ma in, lo khawh kik hun tungin, lenggah te lenggah zu abawl aki zawh ma in, a suan kik hun ong tung ding, hun nuam ong tung ta ding hi. Muallian khempeuh pan in, lenggah zu khum ong tak khia in, mualneu khempeuh tungah lengah zu aluang ding hi.\nKa mi Israel te,amau gam ka tun kik ding a,aki sia khuapi te uh, hoihtak in lam pha kik in, a sungah a teng ding uh hi.Amau te in lengui suanin, huanbawl in a sunga a piangte a ne ding uh hi.Amau te a dingin,ka piak gam sungah, a maute ka koih ding a,Tua ka piaksa gampan in,kua mah in amau te lakhia kik nonlo ding hi , Topa note Pasian in ci hi,” aci hi.”\n“HIh thute pen tanglai pek a Israel mite Pasian in a kaihkhop kik ding thu pen leitung bup uh ah a ki thehthang lai pek in, hih thu pen kaalsim in a Sabbath ni un, a kisim sak den thu hi. Hih thu ong tangtung hi.Hih thu na zak teh bang ci in na ngaihsun a?”\n“Pasian kammal pen man in dik hi ka ci a, thupiang na te tawh ki sailo, tangthu sang in zong khauhpai zaw sa ingh.”\n“Tua lian ai ve.” Siapa in a cih khit teh, “Tua ahih man in, Pasian kammal na sim teh muang inla, ong kamciamna ong tangtung ding hi cih um in. A kipat cil in thupha ong ki pia sa mah bangin, … atawpna teh ong tangtung taktak ding hi.”\nThe mission: Pasian kammal sung pan nang a ding mun khat ai tuam lak in la,tu ni a ding khop kal suan in. Banghun in picin na leh tangtun na ong pai ding cih Pasian mai zongin la ngak ih. Psalm 18:30; Amos 9:11-15;2 Timothy 3:16 | Jonathan Cahn Day 67 | Dim Lun Zam\nPrevious: A thupi mahmah annam pawlkhat\nNext: Kachin, Hpakant suangkhuk ah mencim leitolh leuleu in mi 15 si, 46 liam\nTawh a kikalh lo Kongkhak ~ Job Cinpi


url: =August 1 Israel Ngam Vai ~ Thu Tatuam (Siyin News)\nAugust 1 Israel Ngam Vai\nFriday, August 01, 2014 Israel Taw Kisai No comments\n(Ahun zui in belap tato)\nIsrael ngalkap khat sia Hamaste in (nai 72 sung kikap nawn ngawl tu aci zawk) hing mat in, 2 kaaplum ci hi.\nZeinitak kisim na sung Hamas sniper te in Israel ngalkap 2 kaapliam ci hi.\nPalestinete sang pan tuzan 17 thi aa, athi sung pan 10 sia innkuan khat ci hi.\nTuzing nai 9:00 Palestine news bangh hi le Palestine sang pan athi 1450 cing ci hi.\nKikaapna na sia nipizawk ninga ni zing nai 8:00 pan kipat sawm ahihang zing nai 7:59 pawl in, Hamas te in, Rocket 6 taw Israel sang kaap aa, Israel Iron Dome te in tua rocket tang 6 sia kaathap sak hi.\nIsrael te in Hamaste ngiaphual munh 120 sia tuzan in sim sawm ahihang munh 40 bek sim man in, leinuai kawhawng munh 2 suhthap sak ci hi.\nPHoto: Hamas te van Israelte in nung nipikhuavakni matsak teng\nJuly 31 nitak nai 5:10 in Hamas te ii kaap rocket tang hang in, Israel te mawtaw khat kha\nUN zumh pi le USA ngam thuneite ii hanthawn na hang in, Hamas te sang pan nai 72 sung (Ni thum) kikaap ngawl natu thukim zawk ciang, Israel sang pan zongh nipizawk ningani (August 1) zingsang nai 8:00 pa kipan tawmvei tawlngah tu thukimna nei hi.\nZan khuateak ma kikaap aa, alang lang athi le liam sia nasia lei ngawl in kison hi.\nUN saang huang sung Israel te in sim ahikom, UN thuneite in, Israel le UN sanghuang sung hiam akoi Hamaste mawsiat khawm hi.\nPalestine te in amate sang pan athi 1,370 ci aa\nIsrael te in amate sang pan ngalkap 46 thi ci'n official in son khawm vave hi.\nIsrael in ngalmai ah a om NGO tatuam te kihep natu in thupia\nUS White House pan Israel le Hamas te ii nai 72 sung kikaapna tawlngah natu thu lungdamh thu zasak hi.\nBlog Archive January (5) December (21) November (17) October (6) September (6) August (18) July (6) June (15) May (14) April (11) March (22) February (38) January (49) December (37) November (18) October (35) September (29) August (38) July (43) June (49) May (21) April (19) March (23) February (22) January (37) December (39) November (30) October (48) September (54) August (66) July (99) June (81) May (70) April (87) March (78) February (83) January (105) December (83) November (72) October (85) September (52) August (78) July (105) June (123) May (112) April (119) March (99) February (74) January (89) December (97) November (104) October (117) September (114) August (141) July (156) June (106) May (127) April (100) March (126) February (102) January (106) December (122) November (109) October (132) September (103) August (139) July (167) June (174) May (174) April (194) March (27)


url: =Orumieh - definition of Orumieh by The Free Dictionary\nDictionary, Encyclopedia and Thesaurus - The Free Dictionary 11,442,442,897 visitors served\nThe head of National Petrochemical Company (NPC) Marzieh Shahdaei made the remarks at the inauguration of the sulfuric acid production unit of Orumieh Petrochemical Complex in northwest Iran, said an Iran Daily report, citing Shana.\nExtent of academic slump and some preparing factors amongst medicine students of Orumieh Medical Science University", Center of Medical Education Studies and Improvements Magazine, 7(2): 141-146.\nQuarterly J Orumieh Faculty Nursing Midwifery 2010; 8: 242-5.\nin the Haji Firuz Hills, near western Azerbaijan Province, south of where the city of Orumieh is today.\nCelebrate Purim With a Glass (or Two) of Shiraz Wine\n1) Department of Accounting, Islamic Azad University, Orumieh Branch, Orumieh Iran\n1) Institute of Science and Biotechnology, Urmia University, Orumieh, Iran and Department of Horticultural Science, College of Agriculture, Shiraz University, Shiraz, Iran


url: =Kanvas Is Modeli Template in Word (DOCX) - Neos Chronos\nDownload the Kanvas Is Modeli Template in Word (DOCX) - Neos Chronos\nDownload the Kanvas Is Modeli in Word (DOCX).\nFile: kanvas-is-modeli.docx. Author: Alex Osterwalder. Translation: Adil Oran. Type: Template. Format: Word (DOCX)


url: =Best E commerce website designing and development company in khatauli ~ Website Designing Company in Meerut, Web development Company in Meerut, Social Media Marketing.\nBest E commerce website designing and development company in khatauli\nNexus Media Solution 04:32 Customize Website Designing Company In khatauli, Ecommerce Website Designing Company in khatauli.\nWe Are Providing ecommerce Website Designing and Development Services At Reduced Pricing With Commitment By On-Time Delivery And Quality Of Work In khatauli,Website Designing company in khatauli, We will help you designing a Website that looks professional and is easy to use.\nCreative Web Designing Company In khatauli\nTop Ranking Web Designing Company In khatauli\nCustomize Website Designing Company In khatauli\nDynamic Website Designing Company In khatauli\nWeb Designer Company In khatauli


url: =Mawhna Kiphawk! ~ Rev. Zam Khat Kham :: ZOMI DAILY\nposted on 21 March 2015 at 10:39 am Lomkholna: Article, Biakna, Zamkhatkham\nThu um nungak khat a pastor-pa tawh kimu dingin a zum ah hong pai hi. A dot nop venven khat om ahih man-a hong pai ahi hi. Tua nu bel tua pastor-pa’ pawlpi ah pawlpi mi hoih mahmah khat hi a, kikhop-a kipan pawlpi vai khatpeuh ah a hamciam mahmah, a pelh ngei het lo khat ahi hi. Laisiangtho simna, thungetna-a kipan thu-ummi khat nuntakna-a kisam nate peuhmah a hanciam mahmah khat ahi hi. Ahi zongin, bangzah ta-a biakna thu ah a hanciam hangin mawhnei mi ahih denna-in a lungsim nawngkaisak mahmah a, a mawhna a kisuan denkeiina panin suakta nuam mahmah hi.\n“Banghang hi mawk hiam? Ka lawmte pawlkhat ka et ciang, kikhawm ngei se lo uh, biakna thu ngiat zong thupisa kei ung, ci lai uh, tuate tektek mah pen lungnuam mahmah le uh kilawm. Kei pen biakna lam ah ka kipiak zawhzah-a hanciamin kipia, tua kawmkal ah ka mawh ka khialhna, ka ginat lohna, Pasian’ mai ah ka siantho lohnate nisim-a kiphawk den!” ci-in a siapa kiang ah dong hi.\nA siapa’ adingin bel thu haksapi hi lo bilbel hi. A theih luatm a tuah ngei den thu leh dotna ahi hi.\n“Tua ahih leh thu khat hong dong ning ei. Misi khat tung ah tawi za a gik sik tumpi khat ngasuk-in puasak leng tuak misi in gik a sa ding hiam?” ci-in dong hi.\n“Giksa mawk lo e,” ci-in dawng lian hi.\n“Bang hang maw?”\n“Tua misi pen a si hi ve’n. a gik leh a gil lo bangci theih peuhmah dinga!” ci hi.\n“Tua lian aive,” siapa in, “Kha thu tawh kisai nate a awlmawh lo, ama’ kisapna nangawn a kiphawk nai lo mi khat in a mawhna nangawn a phawk thei lo hi—amah khat thu ah misi hi ve’n” ci hi.\nThu-ummi taktak khat pen a piangthak taktak ahih nak leh a piangthak lote sangin a mawhna a kiphawk zaw den ding ahi hi. Ni sim-in Pasian’ mah ah kilawmna a neih lohna, hoihna phatna khat beek mahmah zong a neih lohna, ama’ adingin Zeisu Khazih’ dikna bek a suan a muan ding a omnate kiphawk den hi.\nDavid in, “Ka tatkhialhnate (transgressions) ka thei a, ka mawhna (sin) ka mai ah om niloh ngiitngeet hi” ci-in na thum ngeungeu hi (Late 51:3). Pasian mizat Sawltalpi Paul in, ” Ka sung ah na hoih khat mahmah zong teng/om (dwells) lo hi cih ka thei hi…. Hingim na zen ing e! (What a wretched man I am!)” ci-in na thuum ngaungau hi (Romans 7:18,24).\nThu-ummite a mawh a khialhna uh a kiphawk den pen uh thu lamdang hi het lo hi. Khuamial sunga om mi khat in a pumpi tunga baang nin khatpeuh, ahih kei leh a siantho lohna khatpeuh a muh theih loh manin a phawkkhak loh hangin, khuavakna mun tung leh mu thei pahlian hi.\nThu-ummite khuavak sunga kalsuan/nungta mite ahi hi. Nuntakna Khuavak ahi i Topa Zeisu Khazih tawh kinai-in kalsuan thei semse lehang, i siantho lohna kiphawk semsem hi hang. “Kei bel siangtho kei lua ing” ci-a lungkiat ding hi lo a i mawhnate ahi banga mu thei semsem i hih manin mawh maisakna i ngah nading i Topa kiang i zuat semsem ding ahi hi.\nTua nungaknu piangthak mahmah khat hi napi-a a mawhna a kiphawk den pen lamdang lo lua hi. Khasiangtho in a lungsim sung ah nasem hi, cih kilang mahmah hi. Lunghihmawh nading om kei; banghang hiam cih leh i mawhnate hong pholak tua Laisiangtho mah in, “Kong it tate aw, a thu leh kamsiam bek tawh ki-it lo-in gamtatna leh thutakin ki-it ni. Tua in, thutak a i nutak taktak lamtak i theihna leh, eite i lungtang in hong mawhpaih peuhpeuh ciangin ama mai ah i lungsim tawlngakna i theihna ahi hi. Banghang hiam cih leh, i lungtang/sim sangin Pasian lianzaw a, na khemepeuh a thei hi” ci-in hong khamuan hi (I John 3:18-20).\nI lungtang/sim sanga lianzaw Pasian in eite hong mawhsak dingin hong encik hi lo zaw a, i mawh i khialhnate hong muh ciangin a Tapa Zeisu Khazih tungtawnin hong mu zaw hi. Banghang? Tua i Honpa in i mawhna khempeuh hangin sihna hong thuak khin hi ven! “Tua ahih manin, tu-in Khazih Zeisu sunga om mi peuhmah adingin mawhpaihna (condemnation) a om kei hi” ci-in siangtakin hong hilh hi (Romans 8:1).\nMawhnei? Hi tham! Ahih hang mawhna a kimaisak khin mawhneite i hi hi! Zeisu Khazih hanga mawhna a mai mawhnei misiangthote i hi hi! Simul justus et peccator!\nPrevious: Malaysia gamsung ah Taxi saap mankhangding\nNext: ZAM Thupuak :: 22 March 2015


url: =Awnzapau :: ZOMI DAILY\nposted on 16 March 2020 at 5:25 pm Lomkholna: Awnzapau, News, Zomi\nPa Vum Nang laigelh leh Dr Dongno dawnkikna tawh kisai kong kupnop Amau laigelhte tawh kisai a lunglut akuammah peuh in sim khin tek ding na hih man un kong ban gen nawn kei ding hi. Zomite pen …\nContinue Reading about Pa Vum Nang laigelh leh Dr Dongno dawnkikna tawh kisai kong kupnop →\nposted on 7 November 2019 at 9:10 pm Lomkholna: Article, Awnzapau, Khuado\nTukum 2019 Khuado Pawi, Yangon ah kilimbawl mahmah napi Tu kum, 2019 Oct. 15 ni aa Yangon khuapi ah Zomite Khuado pawi nasiatakin ki-bawlin etlawm mahmah ahih manin, sum tampi, thagui thatang tampi …\nContinue Reading about Tukum 2019 Khuado Pawi, Yangon ah kilimbawl mahmah napi →\nSiavuan leh Engineer koi na utzaw? ~ Awn Za Pau A masa in hih thului tawh kisai kong pulaak masa nuam hi. ZCLSte thulu hong piakna tawh 2017 pek a ka gelh hi a, amau kiangah zong ka puak khitsa …\nContinue Reading about Siavuan leh Engineer koi na utzaw? ~ Awn Za Pau →\nMidangte lakah Zomite ~ Awn Za Pau\nposted on 9 May 2019 at 6:57 pm Lomkholna: Article, Awnzapau\nMidangte lakah Zomite ~ Awn Za Pau Ka tan sagih kum (1958-59) Mandalay ah sang ka kah lai in 4th Chin Bn omna Mandalay Hill kici mual bul panin Army Middle School, Nandwin( tuhun ciangin Nanmyo …\nContinue Reading about Midangte lakah Zomite ~ Awn Za Pau →\nposted on 10 April 2019 at 6:31 pm Lomkholna: Article, Awnzapau\nKamsia - Kampha cih kammal koi munah zangding? ~ Awn Za Pau Khat vei ka thallohpa/bangkuapipa tapa Mungno, Vum Suan Mungte nupa inh Tulsa khuapi tawh Arkansas gun in hong halna Jenks , OK lamah …\nContinue Reading about Kamsia – Kampha cih kammal koi munah zangding? ~ Awn Za Pau →\nKalay University Silver Jubilee (1993 - 2018) ~ Awn Za Pau Akipat cil mahmah in min dang peuhmah kiguan nai lo a, Chin College Construction Project cih min tawh 1990 -1991 (budget year) kum in Chin …\nContinue Reading about Kalay University Silver Jubilee (1993 – 2018) ~ Awn Za Pau →\nposted on 17 March 2019 at 3:22 pm Lomkholna: Article, Awnzapau, Tech\nTuhun Zomi leh Internet ~ Awn Za Pau Thu Patna :: Zomite ih hamphat bilbelna khat ah, internet zat dan thei peuh leng Manglai Kawllai siam ta kei leng Zolai tawh internet sungah – E mail, Viber …\nContinue Reading about Tuhun Zomi leh Internet ~ Awn Za Pau →\nposted on 26 January 2019 at 10:02 am Lomkholna: Article, Awnzapau, Theihhuai\nA puahphat huai tulai kammal kizangte ~ Awn Za Pau Thupatna :: Tu hun tu laitakin internet pan hi ta leh radio/tv pan hi ta leh thu kizakna baih mahmah a, lei mong khat a om Zogam khua-neu khua-ta …\nContinue Reading about A puahphat huai tulai kammal kizangte ~ Awn Za Pau →\nposted on 20 November 2017 at 9:33 pm Lomkholna: Awnzapau, News, Zomi\nTaangkona: Zomi Ciimnuai Tate' La namcin dawng 9000 val Taangkona - Advertisement :: Zomi Ciimnuai Tate' La namcin dawng 9000 val (Favorite Zomi Ciimnuai Folksong 9000 plus) ZOLUS upate in …\nContinue Reading about Taangkona: Zomi Ciimnuai Tate’ La namcin dawng 9000 val →\nposted on 25 May 2016 at 8:35 pm Lomkholna: Article, Awnzapau\nBanghangin lungsim picing thei mahmah lo? ~ Awn Za Pau A Kawlgam a Vaigam tawh tehkak in gen naii kei phot zawzen ni. Bang hangin Zogam ah Ciimnuai Zomi tate ih muhna ih ngaihsutnate ih lawmdangte …\nContinue Reading about Banghangin lungsim picing thei mahmah lo? ~ Awn Za Pau →\nposted on 16 April 2016 at 8:00 am Lomkholna: Article, Awnzapau\nMonday, November 10 October 31, pan November 10, ni dong ka khualzinna ding pen ka gensa mah bangin Mungno in ani ani a hong sehsaksa mah bangin ka paina khempeuhah koimah kipelhna omlo hi. Ahi …\nContinue Reading about US gamsung khualzinna pawlkhat – 105 →\nposted on 15 April 2016 at 8:00 am Lomkholna: Article, Awnzapau\nAlcatraz Island :: Alcatraz tuikulh pen San Francisco Bay sungah om a, ngabeng te gunkuang khawlna (Fisherman’s Wharf) gei Pier 33 pan ferry tawh kipai hi. Tai 1.5 bek gamla hi. Hih tuikulh tawh James …\nContinue Reading about US gamsung khualzinna pawlkhat – 104 →\nSan Francisco - Oakland Bay Bridge :: San Francisco - Oakland Bay Bridge pen Oakland leh San Francisco kipehsak leiipi hi a, akikalah Yerba Buena kici tuikulh tawnsak a kidawh ahihi. A tuikulh tung …\nContinue Reading about US gamsung khualzinna pawlkhat – 103 →\nposted on 13 April 2016 at 8:00 am Lomkholna: Article, Awnzapau\nGolden Gate Bridge :: Golden Gate siikkhau leiipi a kilamma in ferry bekbek tawh Marin County lam ah akigalkah hi. Leitungah akinawh penpen mitam paina penpen ferry in minthang mahmah hi. Golden Gate …\nContinue Reading about US gamsung khualzinna pawlkhat – 102 →\nTracy - San Francisco – Riverside Sunday, November 9 Tu zingsang Nute in mohhinga hong huan a, US khawngah mohhinga ne dingin ki ginnei kha hetlo kimlai, ka neek uh leh Kawlgam mohhinga sangin …\nContinue Reading about US gamsung khualzinna pawlkhat – 101 →\nI Was Born Too Soon!! :: Mungno in na omna uh lah gamlapi hi a, hong ngak dahin innah na om hithiat le uh cin hoih zaw mah ding hi ven, guahzuk tawh bangtawh ko hangin hong gim sak hong tawl sak lua …\nContinue Reading about US gamsung khualzinna pawlkhat – 100 →\nPastor Arthur Eugene Anderson :: Ukiah ah Pastor Andersonte nupa in vanleeng tukna ah nai 4:00PM a kipan hong ngak ding a ka kiciam uh hi a, ka hun uh kicing lo ahih manin ka taikhia pah saisai uhhi. …\nContinue Reading about US gamsung khualzinna pawlkhat – 99 →\nUS gamsung khualzinna pawlkhat – 98\nposted on 9 April 2016 at 8:00 am Lomkholna: Article, Awnzapau\nELMSHAVEN 125 Glass Mountain Lane Tuma kum 100 val pek a kilam kibulh kongkhakpi ka hon uh leh bangmah siatna omlo in hoih mahmahin ahicipi in om lai hi. A sung lutlian leh veilam ah a tung dawl …\nContinue Reading about US gamsung khualzinna pawlkhat – 98 →


url: =Turkey te vanleng Kyrgyzstan ah kia, mi 32 kiim si ~ TK Lian :: ZOMI DAILY\nposted on 16 January 2017 at 7:29 pm Lomkholna: News, Thangkhanlian, World\nJan. 16, 2017: Turkey gamte vanpuakna vanleng (cargo jet) Boeing 747 tu zingsang nai 7:31 am local time (01:31 GMT) in Kyrgyzstan gam-a Manas airport kianga om khua ta khatah kia a, mi 32 kiim in sihna tuak hi. A vanleng pen meii a sah luat manin kia a, sihna tuakte pen a tamzaw khua mite hi ci-in Kyrgyz ulian ten gen uh hi.\nAirport administration ten a genna ah hih vanleng pen Kyrgyzstan khuapi Bishkek panin km. 25 gamla a om Manar airport ah a bawh/kinga pak sawm hi a, tu zingsangin Hongkong panin Istanbul khuapi zuan dinga leng hi ci uh hi.\nManas vanleng phual ah meii sah lua ahih manin khua ta khatah kia a, a kiatna khua-ah inn (building) 15 kisia a, mi 15 si hi thu a kizak cil in a kigen hangin mi 32 kiim si hi ci-in emergencies ministry management centre head Mukhammed Svarov in ci hi.\nMedical staff ten a site lakah naupang guk kihel hi ci a, health minister in vanleng hawl (pilots) li in zong sihna tuak hi ci hi. Hih thupiang hangin Manas airport kikhak hi.\nFlightradar24 in a genna ah hih vanleng pen Istanbul pansan Turkish cargo airline-te’ ACT MyCargo Airlines hi ci hi. Local media in hih vanleng pen Turkish Airlines nuai-a kilengsak flight number TK6491 hi ci hi.\nSource: Reuters news agency/ Thang Khan Lian\nPrevious: Japan in Orbit kimkot dingin leitung ading Satellite neupen asitleh lawhsam ~ TK Lian\nNext: Bangladesh gamah 2014 in mipi mangin athatte mi 26 sihdan kipia ~ TK Lian\nInterview with Pa Suan Pau (Hornbill Enterprises Co., Ltd.)\nChin State pan galtai te UNHCR in 31 December 2019 dongbek panpihding\nMajor. Mang Tung Nung thugenna leh Zomi Nam Ni thu


url: =Zogam Aksi 3 te ~ Pu Gin Pian Khup :: ZOMI DAILY\nposted on 1 November 2020 at 11:09 pm Lomkholna: Ginpiankhup, News, Politics, Zomi\nZomi le Zogam tangthu ah thupi deuh ” Zogam Aksi ” ci-in min kipiathei ciat hi. Tua bangin i piakte sungah nasepna le panmun tawh kizui in ii piak hikha ding ahih manin, kuamah kimawhsak theih omlo hi.\nAhi zongin Minam le gamvai ah Zomite’ ading madawk bek tham loin abeisa le tuni dong i et kikkik ciangin, 1900 khit ciapteh thamcing mi 3 om hi. Tuate in;\nPu Hau Za Lian (Sukte Independence Army-SIA)\nPu Mang Tung Nung (Chin National Organisation-CNO)\nPu Chin Sian Thang (HCSU, ZNC/ZCD )\n1. Pu Hau Za Lian pen Sukte Independence Army i a mangpi Commander-in-Chief hi a, Kawl te’n Japan te a do ma Zomi te makaih a Japan do ahihi. Anti Japanese movement ah leitung theih a ciampteh thamcing khat ahihi. Tua banah Pu Kamhau leh Ukpi hun a Zogam galkapte British te i lelh nunga, Zomi tawh kisai galkap phutkik masa pen ahihi. Japan lah do, British lah langpang ci in galpi nihna zawh ciangin British te nangawnin matsawm liang ahihi.\n2. Pu Mang Tung Nung pen Panglong tungtangah Federal Union deih ung ci a, mumal tak a dawng thei om sunsun Chin/Zomi mipilam palai khat ahihi. Tuabanah 1947 constitution pen Federal Constitution tawh laih ding a, Taunggyi mualmi leh mualgam khawmpi ah Zomi palai teng makai ahihi. Ni masa ni bekin thugen a, a kik ciangin Zomi lak a Law sin masa pen leh Hill Chin Student Union Chairman Tg. Chin Sian Thang tonpih in ama tangin thugen in pantah a, tuni dong Pu Chin Sian Thang Federal Politics ah makai suak ahihi.\nZomi lak ah King Commission kici mangkang galkap bawk 3 za taktak angah masa pen ahihmanin, Captain Mang Tung Nung ci in thanga Captain pa zong kici hi. A za taawpna taktak pen Major/Bohmu ahihi. Nasep teng akhawl ciangin makai leh ulian dangte bangin Kawlgam ah a sih dong vaithamloin, apiangna khua Muizawl khua, Zogam ah ciahkik ngiat in tengkik hi. A sanggampa tate 2 Zomi milian leh makai sem ngei Pu Khen Za Mung leh adangdangte nangawn tuni dong Zogam ah tengkik tamlo hi.\n3. Pu Chin Sian Thang pen Sitnipa kici a Zomi lak ah LL.B zo masa pen ahih banah a degree lakna pen Amerian Constitution ahihi. Zomi milui lak ah constitutional law thei omlo kikeuh a, khangthak ah zong tuni dong mah khutme kuaih theih lai phial ding ahihi. Taunggyi Conference ah Pu Mang Tung Nung tawh a kithuah khit uh ciangin, 1974 Constitution vai ah zong Federal Constitution Zomi te’n ka deih uh hi ci in Myanmar Army chief Ne Win kiangah Pu Lian Uk ( Haka) te tawh makaih in lai pia uh ahihmanin mat leh thuak lawh hi.\n1988 zawh ZNC ah president dinmuun la in Federal Cause mah dingpih suak ahihi. Gamsung gampua te deih Panglong Conference samkik ding tawh kisai Kalay Declaration makai in tangko ahihmanin gambup cihmawh laitak tawh kituakin, Aung San Suu Kyi in zong thukimin amah ki-ap suak hi. 2016 kum ciangin kilemna khawmpi kibawl ding pen in min 3 aneih lak ah 2 ahi 2nd Panglong leh 21st Century Panglong pen Kalay Declaration huzap tawh kiloto suak ahihi.\nPu Hau Za Lian leh Pu Mang Tung Nung pen aKawl aZo cih omlo, leitungbup theih hita a, tangthu nei Zomi aksipi 2 hita in, Pu Chin Sian Thang bel bangmah theilo hai ciakciak teng,hong ki nung-leh -kaih saklo a, tutung Panglong ah mualmi mualgamte lunggulh tawn tung ahi Federal Constitution mah hong dingpih suak a leh Aksipi 3na in kiciamteh suak ding ahihi.\nNote: Pu Hau Za Lian lim mupaklo ka hihmanin Pu Mang Tung leh Pu Chin Sian Thang lim 2 tawh hong suakkhawm sak ing.\nThuzep: CNF lamte zong nidanga Tedimlam te’n tangthu ah bangmah semlo cihdaan a haipau nawnaw den uh hi. 2000 kum kiimpawl ciangin, Shan te’n Taunggyi Conference thu laibu limtak hong suaksak uh leh tua pan dai uh hi. CNF mi phamawh mahmah khat in Pu Mang Tung Nung bel zahtak ung ci in kei kiangah hong gen liang hi. Tualo mi minthang dang nengnengte bel Minam khat maban tawh kisai a Aksipi a ciapteh tham cing omlua nai lianglo hi. Pu Gin Pian Khup\nPrevious: Politik thugen na ah utdandan in kilaih theihi\nNext: Vote piaciat ni ~ Rev. Dr. Tung Za Pau\nSouth Africa ah numei 3 in pasal khat zawhthawh thutawh buanhuan\nBrussels leh Paris ngongtatna ah akihel migilo 8 ki mankhia\nLamka thupiang tawh kisai kikup nading sapna – GZA


url: =Kum 10 leh 11 aphapan pasalno nihin numeino kum 9 khat buan :: ZOMI DAILY\nposted on 12 September 2017 at 2:48 pm Lomkholna: Malaysia, News, Sawltak, World\nMalaysia gamsung ah kum 10 leh kum 11 aphapan pasalno nihin numei kum 9 aphapan khat buan ahih manin kiman cih theStar pan kiza hi. Northern Sarawak, Limbang Town sungah Sunday nitaklam in thupiang ahihi.\nPalik thunei ahi Sarawak CID chief Senior Asst Comm Datuk Dev Kumar in agenkhiatna ah hih thupiangpen atakpi hi a, numeino ii anu in Police Report hongbawl ahih manin, Monday nitaklam in tua pasal naupangno nihte kimankhiapah cihi.\nNumeino zong Miri Hospital ah Monday nitaklam mahin Medical Check-up bawlding in kipuakpah hi.\nNumeino ii anupen Limbang khuasung aom Plantation khatah nasem ahihi. Sunday nitaklam in tua Plantation sungaom Storeroom sungkhatah atanu leh tua pasalno nihte aomlaitak mukhia hi. Atanu pen akawng nuaisiah aguaktang in om cihi.\nPasalno te lakah khatpa pen atanu ii atungah aomlaitak, anu in mukhalian in, tuaciangin atanu amanlang in kaikhia hi. Tuakhit ciangin anu in Limbang Police Station ah Report abawl ahihi.\nPolice Chief in hihvai tawh kisai in “Section 376 of the Penal Code” thukhuntawh akibuan “Rape” in thukibawl a, hoihtak ki kancian laiding cihi. Hih naupangno thumte pen avek un sangnaupang sangkahlai ahi uhhi. Kum 10 leh kum 11 aphapan naupangno te hihbangin gamta tamawk uh ahih manin, lungkhamhuai mahmah hi. Hong golkhia, khangkhialeh thuakbaihlo khading hi. Sawltak #zomidaily\nPrevious: iPhone kum 10 cinna Model thakpen “iPhone X” kiciding\nNext: Malaysia, Taiping khuasung ah Operasi lutin gamdangmi 45 kiman


url: =Сиднофарм (Sydnopharm) | Медицинский портал EUROLAB\nтаб. 2 мг: 30 шт. - П №008922, 31.03.06


url: =Pastor khatin tading in akep numei khat zahmawhvai tawh bawlsia in kiman :: ZOMI DAILY\nposted on 26 October 2017 at 2:55 pm UTC+9:30 Lomkholna: Malaysia, News, Sawltak, World\nMalaysia gamsung ah Pastor khatin ata dingin akep uh numeino “adopted daughter” khat zahmawhvai tawh bawlsia ahih manin Sessions Court te’n thubawlding uh cih theStar pan kiza hi. Tua Pastor papen kum 49 aphakhin khat kici hi a, numeino ading ngaihsut sakna tawh tua Pastor pa ii amin pen ki pulakkhialo hi.\nTua Pastor pa’n numeino pen kum 11 aphak hunlai zahmawhvai tawh nawngkaisak in “Oral Sex” bawlsak ahih manin thu akibawl cihi. Tuaban ah tua atading in akep numeino pen nawngkaisak “Molest” hi ci’n thu akibawl ahihi.\nTua Pastor pa ii Lawyer asem ahi S. Sivaperumal in Bail ngetsak a, amahpen akipawlna Community sungah aki zahtak mahmahkhat hi a, tuaban ah azi atate zong hoihtak in akemkhat hi ci’n thuumsak hi. Hih Pastor papen zi neikhin in, azi tawh amauta taktak 2 nei uhhi. Tuaban ah numeino khatzong Adopted Daughter in akem uh ahihi.\nAhi zongin tua ngetna pen Deputy public prosecutor Nordalina Ali in nialsak a, thukhenna ani taktak atun matengin hih Pastor papen Bail pialo in, palik te’n kemcipding ci’n thupia hi. Tuaban ah inn ah Bail tawh ki ciahsak hileh azi atate adinginzong lauhuai cihsanziau mawk hi.\nCharge Sheet tungtawn in akitheihna ah hih atading in akep Adopted Daughter pen Petaling Jaya vengsung aom amau innsung mahah Pastor in abawlsia kici hi. Tua numeino pen kum 9 aphak hunlai akipan Pastor te nupa in atading in akep uhhi ci’n Police Report ah kiciamteh hi.\nVideo: Pastor claims trial to sexually abusing adopted daughter\nPastor papen “Section 377C of the Penal Code” cihleh “Section 14(a) of Sexual Offences Against Children Act 2017” cihtawh Child Sexual Case 2 in thu kibawl a, naupangno abawlsiatna kiciantak in thukhenmang te’n amuhkhiatleh kum 20 bang thong kiatheiding a, ciangduai tawh tawsat “whipping” zong thuaktheiding cihi.\nRelated: US ah Zomi Pastor khat tuahsia!\nDecember 04 ni ciangin khatvei Sessions Courts ah thusitna kinei kikding a, tuahun ciangin agamtatna tungtawn in thu kikhending cih kiza hi. Video sungah alu puantawh akhuhcip pen Pastor pa kici hi. Sawltak #zomidaily\nPrevious: Vuanzi Salai Isaac Khen in Media le kipawlnate State level – Khuado vai kimuhpih\nNext: Myanmar gammi khatin numeikhat anawi meksak ahih manin thong kha 9 kiading


url: =China ah Bus tuahsia in mi 36 in sihlawh, adangzong mi 13 liamgawp :: ZOMI DAILY\nposted on 11 August 2017 at 12:14 pm Lomkholna: China, News, Sawltak, World\nChina gamsung ah mi adim in atuang phitphet Bus golpi khatin leisung kuahawm Tunnel Wall phukha ahih manin, tuasiagawp cih AFP pan kiza hi. Hih tuahsiatna hangin mi 36 in sihlawh a, adangzong mi 13 liamgawp uhhi.\nChina, Shaanxi Province sung aom Qinling Tunnel sungah Thursday nitaklam in thupiang cih Xinhua News Agency te’nzong genkhia uhhi.\nHih Express Bus pen Southeast Sichuan Province, Chengdu panin Luoyang City zuanin apai laitak atuahsia ahihi.\nSina News te genkhiatna ah hih Bus sungah Passenger akigawm in mi 49 atuang ci a, tualak ah naupang 2 kihel cihi.\nSichuan Province sung ahzong tulaitak atuahsiat mahmah laitak uh ahihi. Nungdiak mahmah Tuesday ni in zin nasiatak in linggawp ahih manin mi 20 bangin sihlawh uh a, adangzong mi 100 valin liamlawh uhhi.\nChina gamsung ah Road Accident pen piangthei zelzel a, kumpi thunei Police te’n hoihtak in thukham zuihding hanciamsaklo, mawtaw ahawlte’nzong thukham palsak pahpah uh ahih manin, tuahsiatna atamphadiak in ki ciamteh hi.\n2015 kumkhatsung bekbek inzong China gamsung ah tuahsiatna Traffic Accident 180,000 vei piang ci a, tuasung panin mi 58,000 takin sihlawh uh cih thunei te’n nungdiak in pulakkhia uhhi.\nVideo: At least 36 killed in China bus crash\nNungkhasung inzong mi 19 apua Bus khat leh Lorry mawtawpi khat Hebei Province sung aom National Highway tungah kiphukha uh ahih manin, tua Bus tungah atuang mi 11 takin sihlawh uhhi.\nMarch khasung inzong Yunna Province sungah Bus khatleh Cement Truck khat kiphukha in, mi 38 takin sihlawh uhhi.\nNungkum December khasung inzong Wuhan City sungah Minibus khat bualtuisung lengsuk in mi 18 in sihlawh uhhi.\nNungkum November khasung inzong Shanxi Province sung aom Expressway lamzikpi tungah mawtaw tampitak kiphukhagawp ahih manin, mawtaw bekbek 56 takin siatlawhgawp a, mi zong 17 takin sihlawh uhhi.\nNungkumsung July khasung inzong Tianjing City sungah Bus khat tuahsia in mi 26 takin sihlawh uhhi. China gampen mawtaw tuahsiatna atam mahmah gamkhatin aki ciamteh ahihi. Sawtlak #zomidaily\nPrevious: Cyberjaya sungah Operasi nasiatak in kibawl in, gamdangmi 290 kimankhia\nNext: Restaurant khatin numei te nawi agol aneu tungtawn in Discount pia


url: =Siampi Laibu 4 | Siantongluan\nSiampi Laibu 4\n"Israel mite tungah hih bangin gen in: Hihlo ding ci-in Topa in a thupiakte khat peuhpeuh, mi khatpeuh in theihlohna hangin khial a, tuate khatpeuh a hihkhak leh,\na khialpa pen sathau a kinilh siampipa ahih a, mite tungah tua bangin mawhna hong tut leh, ama gamtatnasa a khialhna hangin a sitbaanglo bawngtalno khat Topa mai-ah khialhna hanga biakna-in amah piasak un.\nAmah in Topa mai kikhopna buk kongah a bawngtal paipihin, bawngtal lu tungah a khut nga ding a, Topa mai-ah a bawngtal go ding hi.\nTua ciangin sathau a kinilh siampipa in a bawngtal si tawmkhat la-in, kikhopna bukah paipih ding hi.\nTua ciangin siampipa in a si sungah a khutme diahin, biakbuk dalna puan mai Topa mai-ah a si kimkhat sagih vei theh ding hi.\nTua ciangin siampipa in kikhopna buk sung Topa mai-a om paknamtui biakna tau kite a si kimkhat nuhin, kikhopna bukkongah a om meihal biakna tau bulah bawngtal si a omlai teng sungkhia ding hi.\nTua ciangin amah in khialhna hanga biakna bawngtal thau khempeuh a gilpi tuam a thau leh a sungkuate tunga om a thau khempeuh tawh,\na kawnga om a kal nihte a thau tawh, a kalte tawh a lakkhiat khop ding a sintuamte\n(thunuama biakna bawngtal panin hihte a kilak mah bangin) la ding a, siampipa in meihal biakna tau tungah tuate hal ding hi.\nAhih hangin bawngtal vun leh a sa khempeuh, a lutang, a khete, a sungkuate, leh a ek tawh,\na bawngtal buppi puakhia-in vut kibuakna, giahphual pualam mun siangtho khatah sing a kicih mei tungah amah in hal ding a, vut a kibuakna munah kihal ding hi.\n"Israel mihonte khempeuh in theihlohna hangin khialhna khat gamta-in tua pen mihonte in a phawk kei a, hihlo ding, ci-in Topa in a thupiakte khat peuhpeuh amaute in hihin a mawh uh leh,\namau gamtatnasa khialhna a kitheih ciangin, khialhna hanga biakna dingin mihonte in bawngtalno khat pia-in kikhopna buk mai-ah paipih ding uh hi.\nTua ciangin mihonte upate in Topa mai, bawngtal lu tungah amau khut nga ding uh a, Topa mai-ah tua bawngtal kigo ding hi.\nTua ciangin sathau a kinilh siampipa in kikhopna bukah bawngtal si kimkhat paipih ding a,\na si sungah a khutme diahin dalna puan mai Topa mai-ah sagih vei theh ding hi.\nTua ciangin amah in Topa mai kikhopna buk sunga om biakna tau kite tungah a si kimkhat zut ding a, kikhopna bukkongah a om biakna tau bulah si a omlai teng sung ding hi.\nTua ciangin amah in a thau khempeuh la-in biakna tau tungah hal ding hi.\nTua bangin a bawngtal hih ding hi. Amah in khialhna hanga biakna bawngtal a hihsa mah bangin hih zong hih ding hi. Siampipa in amau-a dingin kilemna bawlsak ding a, amaute kimaisak ding hi.\nAmah in giahphual pua-ah bawngtal puakhia ding a, a masa bawngtal a hal mah bangin a hal ding hi. Tua pen mihonpi-a dingin khialhna hanga biakna ahi hi.\n"Ukpa khat khialin, hihlo ding, ci-in Topa ama Pasian in a thupiakte khempeuh lakah khat peuhpeuh theihlohna hangin hihkha-in a mawh ciangin,\nama gamtatnasa khialhna ama tungah a va kihilh leh, amah in biakna-in a sitbaanglo keel pa khat paipih ding a,\nkeel lu tungah a khut nga-in, Topa mai, meihal biakna a kigawhna ding munah go ding hi. Tua pen khialhna hanga biakna ahi hi.\nTua ciangin siampipa in a khutme tawh khialhna hanga biakna si tawm la-in meihal biakna tau kite nuhin meihal biakna tau bulah a si omlai teng sung ding hi.\nThunuama biakna sathaute mah bangin amah in biakna tau tungah a thau khempeuh hal ding hi. Tua ahih ciangin siampipa in ama khialhna hangin kilemna bawlsak ding a, amah kimaisak ding hi.\n"Hihlo ding, ci-in Topa thupiakte khat peuhpeuh mi mawkmawk khat in theihlohna hangin hihin a khialh a, a mawh leh,\nama gamtatnasa a khialhna ama tungah a kihilh ciangin amah in a gamtatnasa a khialhna hangin biakna ding a sitbaanglo keel a nu khat paipih ding hi.\nAmah in a khialhna hanga biakna ganhing lu tungah a khut nga-in, meihal biakna munah khialhna hanga biakna go ding hi.\nSiampipa in a khutme tawh si tawm la-in meihal biakna tau kite nuh ding a, biakna tau bulah si a omlai teng sung ding hi.\nThunuama biakna panin a thaute a kilakkhiat mah bangin amah in a thau khempeuh lakhia ding a, Topa}-a ding a gim namtui dingin siampipa in biakna tau tungah hal ding hi. Siampipa in ama-a dingin kilemna bawlsak ding a, amah kimaisak ding hi.\n"Amah in khialhna hanga biakna-in a piak dingin tuuno khat a paipih leh, a sitbaanglo a nu khat hi ding a,\nkhialhna hanga biakna ganhing lu tungah a khut nga-in, meihal biakna a kigawhna munah khialhna hanga biakna dingin go ding hi.\nTua ciangin siampipa in khialhna hanga biakna si tawmkhat a khutme tawh la-in meihal biakna tau kite nuh ding a, biakna tau bulah a si omlai teng sung ding hi.\nThunuama biakpiakna panin tuuno thau a kilak khiat mah bangin amah in a thau khempeuh lakhia ding a, Topa tungah mei tawh kihal biakna, biakna tau tungah siampipa in hal ding hi. Siampipa in ama gamtatnasa a khialhna hangin kilemna bawlsak ding a, amah kimaisak ding hi.


url: =3. July 20, 2019 | Tawlngak Dingin Ngiimlo ~ MUC\n3. July 20, 2019 | Tawlngak Dingin Ngiimlo\nAdmin 5:36:00 PM Articles, MISSION NEWS\nTawlngak Dingin Ngiimlo\nOkanama Kevi, 66\nPapua New Guinea, July 20\nPapua New Guinea gam sunga Adventist Pastor tampite in a nasepna panun kumcingin pensen alak uh ciangin apianna khua ciat vuah ciahkik in, amaute innkuan pih ciat tawh anuntaak tawpna lamuh zangh khawm uh hi.\nAhizongin Pacific khanglam gam mualtung khua khat ahi, Ura khua pan a, sem Pastor Okanama Kevi ahihleh tua bang hi lo hi.\nPensen alak khit ciangin, hunbit thungetna ministry ah kipan dingin Pasian in sam hi, ci-in ki ngaihsun ahih manin a pen-sen laakma’ sangin manmawh kisa zaw hi.\n‘Pasian in a thungetna a dawn mipa’ ci-in Pastor Oka-nama’ min pen Papua New Guinea gamsung khempeuh ah, hong thang mahmah hi. Adventist pawlpi mite bek thamloh in midangte in zongh phone tawh asap kawikawi ban vuah, a innkuan un a teen na uh ahi, gamlak mualtung a, buukneu khiukheu kongkhak a va kiu zeel zong ki phamat phial uh hi. Zingsang le nitaak sim in, Pasian kiangah thuumsak dingin thungetna kipulaakte tampi-tak a sazian in gualhsuk zihziah sa-in a nei hi.\nNi khat, Christian pawlpi dang khat panin Pastor khat a inn vuah va hawh hi. Tua lengla pa ahi, Pr Ricky pen pyinee dang khat ah a teeng hi-in, Ura khua ah, pawlpi vai tawh a va paikhakna panin, Pastor Okanama i’ thungetna ministry a za kha ahi hi.\nA gaikhah khe-mahmah a zi tawh Pr Ricky hong tung ta hi. “Hehpihna tawh ka zi a’ dingin thu nong ngetsak thei ding hiam Pastor aw? A nausuah hun kheng khin ta ahih manin ka lung uh kham mahmah hi” Ricky in ci hi.\nTua ciangin Pastor Okanama in tua nupinu Olive thau tawh zuut-in thu a ngetsak hi. Ni nih khit ciangin tua nupinu in, a cidam mahmah tanu khat hong suakkhia ta hi.\nSabbath kik ciangin, Pastor Ricky zong a zi le a tate guk, a suakthak pen tawh sim, teng tawh Seventh-day Adventist biakinn ah hong ki khawm uh hi.\nPastor Okanama in zongh, Ricky le a zi tuiphumna thusin-na ah kihel dingin na zawn pah hi. Tua nupate’ ta uzaw nga te ahi, kum 8 pan 12 kikaal teng zongh Lai Siangtho sinna ah kihel uh hi. Tua zawh kha tam lualo khit ciangin nupate le a tate uh mi nga teng tawh, 2017 kum August kha sungin tui hong kiphum uh hi.\n“Tu in Ricky in a pawlpi le a pastor nasep nusia in, Advent-ist pawlpi mi citak mahmah khat hong suak ta hi,” ci-in a inn ah thudonghte a va pai lai in, Pastor Okanama in gen hi.\nRicky te’ ki tuiphum khit a sawt lo in, a pawlpi lui vua, a Senior Pastor pa uh tua Adventist biakinn ah hong kikhawm hi. Sun hunpi man khit ciangin thu gen nading hun khat ki pia hi. Hong dingg to in a kah kawmin a lungsim tawng hong gen khia hi.\n“Ricky tungtaang ah lametna tampitak mah ka nei hi. Tu-in amah in hong nusia in Seventh-day Adventist pawlpi ah hong tai-san ta hi. Tua ahih manin ka sanggamte aw, kei mahmah in kacin kakep mah bangin note in zongh, hoih takin na cing’ un la, na-keem ta un.” a ci hi.\nTua tawh kizom in Ricky’ khensatna tungtawnin a mah thu-pha a pia hi.\nRicky in ahihleh, a pastor sep kawm in, sumzon-vanzuakna mun nih khawng ah a neih banah, a mawtaw mi kawmsak hi. Tui a kiphum khit ciangin, Pastor Okanama a nasepna munphual ah sam in, tua a nasep khempeuh Topa Pasian’ tungah aap sak hi. pastor pa in zong lungdam takin aap sak pah hi.\n“Hih pa pen ka thungetna ministry a’ dingin gah manpha ahi hi. Hih ministry tungtawn in pastor tampitakte a’ dingin thu ka ngetsak khin hi,” ci-in, kum 66 apha ta Pastor Okanama in gen hi.\nAmah in nasepna panin pensen akipiak hangin nasep tawlngak ding ngimna nei lo hi. Nang ee leh?\n2016 Sabbath 13na Mission sumpite’ lak ah khenkhat tawh Papua New Guinea gam sung aa, Naupangte’ Sabbath School khaan dingte ki lam hi. Tua banah Pastor Okanama’ inn gei-ah mun khat ki lei hi. Sabbath School mission sumpi nong piak man un lungdam mahmah hi.